text:
Minister di Husticia, mr Andin Bikker, a anuncia recientemente cu e ta start cu fase 1 di e programa di Regreso Boluntario pa migrantenan.
Kico e programa di Regreso Boluntario pa migrantenan ta encera?
E programa di regreso boluntario ta dirigi riba e migrante cu ta aki y cu pa motibonan pafor di su alcance, no por a regresa su pais di origen (ainda) of e migrante cu ta aki na Aruba – sea cu e ta regular of no – y tin e intencion di bandona Aruba boluntariamente pa bay residencia su mes bek na su pais di origen.
Den e promer fase di e programa di Regreso Boluntario, kier efectua na un forma ordena, humano y eficiente, un inventarisacion di e interes bou migrantenan pa haya asistencia pa un repatriacion boluntario pa e pais di origen.
Posteriormente ta inicia e proceso pa asisti migrantenan cu a registra y pues a indica cu nan tin e deseo pa no keda mas na Aruba, y cu kier bay bek nan pais di origen a base boluntario, cu e parti logistico y si ta necesario, tambe facilita cu e transportacion.
Kendenan ta bin na remarke pa un Regreso Boluntario?
Migrantenan cu un status legal of sin un status legal cu ta desea di regresa nan pais di origen, y no por efectua esaki dor di falta di recurso, por awor procede pa registra y di e manera aki aplica pa forma parti di programa di Regreso Boluntario cu asistencia.
E proyecto di Regreso Boluntario tin como meta y ta dirigi riba e grupo mixto di migrante cu ta actualmente na Aruba dor di diferente motibo y/of circumstancianan y kier bay nan pais di origen.
E grupo di enfoke por ta migrantenan cu un status legal y migrantenan sin un status legal, cu ta desea di haya un asistencia pa por regresa nan pais di origen a base boluntario.
Con of unda e persona por registra pa bin na remarke pa e Regreso Boluntario asisti?
Teniendo cuenta cu e medidanan vigente pa cu mitigacion di e COVID19, y e recomendacion pa tene distanciamento social, a opta pa crea un formulario digital pa administra e registracion di tur persona cu ta desea di haci uzo di e programa di Regreso Boluntario.
E formulario online pa registracion ta disponibel riba e e website di www.dimasaruba.aw bou di e tab: Vrijwillige Terugkeer / Regreso Voluntario / Voluntary Return
Una bes cu e persona ta riba e website ariba menciona,
- e persona ta selecta e idioma, y despues
- e ta click riba e tab of link di Regreso Voluntario / Voluntary Return / Vrijwillige Terugkeer.
- Na momento cu habri e link, e persona lo por siguientemente yena digitalmente tur su datosnan personal y tambe di contacto.
- Y ta finalisa bo registracion dor di emiti esaki digitalmente
Hotline pa informacion riba programa Regreso Boluntario
Si un interesado mester di guia of tin mester di mas informacion yama e call center di Programa di Regreso Boluntario na siguiente hotline: 2811010 for di 9or di mainta pa 4or di atardi durante dianan di laboral.
Te ki dia por registra pa e programa di Regreso Boluntario ?
E programa di Regreso Boluntario Asisti pa migrantenan ta vigente pa un tempo defini y ta habri – inicialmente – te cu fin di luna di april 2020.
Pa es motibo ta pidi tur esnan interesa, pa registra mas pronto cu ta posibel online.
Kico por spera despues di cu a registra pa e programa di Regreso Boluntario (fase 2)?
Despues cu keda cla cu e fase inicial di registracion y inventarisacion den luna di april 2020, lo sigui e fase 2.
Ta e intencion pa planea e buelonan a base di e registracion y inventarisacion den fase 2.
Mas informacion di e fecha(nan) lo sigui na su debido tempo. E ta importante p ata pendiente di bo email (fase 2).
Den e temporada aki cu e fronteranan ta cera pa motibo di COVID19, e ta rekeri un intervencion(nan) na nivel diplomatico pa yega na palabracionnan necesario (bilateral) e respectivo paisnan for di cual Aruba tin imigrantenan cu interes pa bolbe nan pais di origen pa por yega na protocolnan conhuntamente riba e repatriacion.
Kico ta e rekisitonan cu lo mester cumpli cu ne?
E rekisitonan pa e programa di regreso boluntario ta:
- Documento di biahe valido (of un documento di biahe cu a caduca, pero cu ainda ta ser acepta dor di autoridadnan di e pais di origen);
- Comprobante cu no por (ni tin garante cu lo mester) cubri e gastonan relaciona cu e repatriacion;
- Formulario firma cu e interes di regreso boluntario;
- Den caso cu tin un aplicacion pa asilo ainda canando, adicional un carta firma unda ta retracta e aplicacion concerni;
- Den caso cu tin overstay: lo tin tambe mester tene na cuenta cu lo tin un periodo (di maximo 18 luna) acopla na e repatriacion dentro di cual e persona no por bolbe Aruba.
Programa di Repartriacion cu sosten
E programa di Regreso Boluntario aki di Minister di Husticia no lo ta posibel sin e sosten di partnersnan strategico, entre otro Ministerio di Husticia y Siguridad di Hulanda.
Di es manera aki ta duna oido y sosten na tur esnan cu ta desea di regresa bek nan pais di origen di un forma boluntario, y no por haci esaki riba mesun forza. Y alabes a aporta na e mantencion di orden publico y siguridad di nos pais.
E interes pa e programa di Regreso Boluntario cu a anuncia pa realisa e repartriacion di migrantenan, ya ta conta cu bastante interes y sosten.
Pa es motibo ta pidi tur esnan interesa pa registra mas pronto cu ta posibel, y yena e formulario online disponibel riba e siguiente website: www.dimasaruba.aw, pa asina Gobierno por tin un mihor bista di e candidad di personanan cu tin interes den e programa di Regreso Boluntario.


c: text/html

text:
11 di mart
11 di mart ta e di 70 dia di aña (71 den un schrikkeljaar) riba e kalender Gregoriano. Ta resta 295 dia pa sera e aña.
A sosode[editá | editá fuente]
- 1990 - Lituania ta separá di Union Sovietiko.
- 2011 - Na Hapon ta surgi e teremoto 130 km dilanti kosta ku magnitut 9.0 riba eskala di Richter unda e plachi pasifiko ku a pasa bou di e plachi oroaziatiko i ta lanté 30-40 meter ariba kousando un tsunami destruktivo ku ola di 10 meter haltu ku a hasi hopi daño riba e pais unda 23.000 hende a pèrdè nan bida.
- 2020 - Organisashon Mundial di Salú ta proklamá e brote di e virus COVID-19 komo pandemia.

robotstxt: allowed

filter: keep


text:
Riba djárason 25 di sèptèmber, a drenta keho di kiebro den un kas situá na La Palma. Entre djamars 24 di sèptèmber pa mas o ménos 9.45’or di mainta i djárason 25 di sèptèmber pa mas o ménos 7.45’or di mainta, deskonosínan a drenta e kas dor di a fòrsa un bentana patras di e kas. A bai ku entre otro un televishon kolo pretu di marka Sceptre i un bòshi di yabi.
Riba djaweps 26 di sèptèmber, alrededor di 9.30’or di mainta, un aksidente entre un outo i un bròmer a tuma lugá riba Kaya Korona. Shofùr di e bròmer tabata keha di doló na su pia.
Riba djaweps 26 di sèptèmber, a drenta keho di maltrato di bestia. Na un kunuku situá na Ser’i Angola, miembronan di e organisashon pa protekshon di bestia, bou di guia di polis, a bin topa ku algun toro i porko sin awa ni kuminda. Tabatin tambe algun porko morto den fase di deskomposishon leu kaba i algun ku tabata morto algun dia, mei mei di e porkonan bibu. Ta investigando e kaso aki.
Riba djabièrnè 27 sèptèmber pa mas o ménos 7’or di anochi, un aksidente entre un outo i un skuter a tuma lugá riba Kaya Korona. E skuter a sali for di un sitio di stashoná outo, miéntras e outo tabata biniendo, ku konsekuensia ku e outo a dal den e skuter. Shofùr di e skuter a keda herida na pia robes i ambulans a transporte pa hòspital pa tratamentu médiko.
Riba djabierne 27 di September, alrededor di 20.30 a detené un hòmber di inisialnan D.S di 43 aña di edat relashoná ku un ‘hit and run’ bòu di influensia di alkohòl na altura di Kaya Seabird. E hòmber a aksidentá promé den un outo i despues kontra un kurá di kas. E hòmber a baha i trata di kore bai laga polis na pia. Despues di un persiguishon kòrtiku, polis a logra detené.
Den oranan di anochi di djabièrnè 27 di sèptèmber, pa mas o ménos 11.15’or, un aksidente entre dos outo a tuma lugá na altura di Sabana Piedra Krus. Un di e outo nan a desviá for di su banda di kaminda ku konsekuensia ku ela dal den e outo ku tabata biniendo for di direkshon kontrali. Shofùr di un di e outonan tabata keha di doló na su pia i e pasahero di e otro outo tabata keha di doló na su pia i den pechu. Ambulans a transportá ámbos víktima pa hòspital pa tratamentu médiko.
Den e mardugá di djabièrnè 27 pa djasabra 28 di sèptèmber, alrededor di 3’or, polis uniformá a detené 4 hòmber. Ta trata di un hòmber di inisial R.H.G.A, di 19 aña di edat i un hòmber di inisial G.J.J.M., di 17 aña di edat, relashoná ku akto violensia públiko (openlijk geweldpleging), un hòmber di inisial C.J.S.J. di 32 aña di edat, relashoná ku insulto di un ámtenar den funshon i un hòmber di inisial I.M.B di 21 aña di edat, ku a trata di hui bai laga polis. Ta investigando e kasonan. Polis ta enfatisá ku no ta aseptá tipo di aktonan manera menshoná i lo aktua mesora kontra persona ku kometé e tipo di aktonan ariba menshoná.
Den oranan di mainta di djasabra 28 di sèptèmber a drenta keho di destrukshon di un outo. Entre 2’or di mardugá i 8’or di mainta, deskonosínan a manda un piedra den e glas di patras di e outo. E outo tabata stashoná dilanti di un kompleho di apartamentu situá na Kaya Nikiboko Sùit.
Riba djasabra 28 di sèptèmber a detené un hòmber di inisialnan J.R.A. di 48 aña, en konekshon ku violashon di e Lei di Opio BES, maltrato, akto kontra libertat personal i destrukshon.
Riba djadumingu 29 di sèptèmber, a drenta keho di ladronisia di un outo kolo shinishi di marka Toyota, modèl Vitz, numerá B-10791. Entre djasabra 28 di sèptèmber pa mas o ménos 11’or di anochi i djadumingu 29 di sèptèmber, pa mas o ménos 9.45’or di mainta deskonosínan a bai ku e outo ku tabata stashoná den kura di un kompleho di apartamentu situá na Kaya Wals. E yabi di outo tabata den e outo pero for di bista. Despues a bin detené un hòmber di inisial M.M.B. di 33 aña en konekshon ku ‘heling’ den kaso di ladronisia di e outo aki.
Riba djaluna 30 di sèptèmber a detené un dama di inisial Y.I.S. di 21 aña di edat den Centrumgebied en konekshon ku maltrato ku arma.
Den oranan di mainta di djaluna 30 di sèptèmber sentral di polis a risibí notifikashon ku deskonosínan a habri i kibra diferente outo ku tabata stashoná den Kaya Krisolito i Kaya Kuarts. Na Kaya Kuarts a bai ku un outo kolo blòu di marka Hyundai, modèl Accent, numerá B-2239. Ta investigando e kaso.


text:
ULTIMO ORA.
BONEIRU.
Awe marduga den kareda di 2:30 am a tuma luga un aksidente di trafiko basta grave riba kaya korona.
Un vehikulo lo mester a alkansa 2 persona ku tabata riba un baiskel net dilanti di FTV.
E impakto tabata fuerte y tur e 2 persona nan ku tabata riba e baiskel a keda gravemente herida y den un situashon kritiko a transporta nan pa hospital.
Awe mainta trempan desishon a kai ku mester manda tur 2 ku urgensha pa colombia pa tratamentu mediko mas avansa.
Na momentu ku kier a bai transporta e prome viktima pa e air ambulance e la bin fayese.
E homber W.B. di 36 anja di edat ta perde su bida a konsekuensha di e herida nan ku ela sufri.
E otro viktima a wordu transporta awe mainta pa colombia.
E kaso a bira unu di hit and run ya ku shofur di e vehikulo a sigi kore bai.
Outoridatnan a kontinua ku e investigashon i awe mainta trempan a detene un hoben di 17 anja di inisial K.B. relashona ku e aksidente aki.
Pues e NO tin rijbewijs.
E investigashon ta den full swing.
Forsa na e famia nan di e viktima.
FUENTE: AIMED AYUBI.
NOTISIA KU BO POR KONFIA.


text:
TRANSPORTE DI TRANSFORMATÒR DI 30/12 KV ENTRE MUNDU NOBO PA MONTAÑA KOMO PARTI DI ESFUERSO PA OPTIMALISÁ SUMINISTRO DEN BANDA RIBA
TRANSPORTE DI TRANSFORMATÒR DI 30/12 KV ENTRE MUNDU NOBO PA MONTAÑA KOMO PARTI DI ESFUERSO PA OPTIMALISÁ SUMINISTRO DEN BANDA RIBA
Willemstad- Djaweps 23 di sèptèmber Aqualectra ta transportá un transformatòr grandi di su planta na Mundu Nobo pa su supstashon banda di Hoenderberg i Montaña Abou. E transformatòr di 30/12 kV ku tin un kapasidat max di 16 MVA lo remplasá e transformatòr aktual pa por optimalisá suministro di koriente pa Banda Riba. Relashoná ku e trabounan ku mester tuma lugá lo transportá e transformatòr entre 8 or di mainta pa 12 or di mèrdia bou di guia di polis. E ruta ku lo usa pa transportá e makinaria pisá aki ta di Helmin Magno Wiels Boulevard, Weg naar welgelegen, Frater Radulphusweg, Nijlweg, Schottegatweg West, Schottegatweg Noord, Snipweg, Schout bij nacht Doormanweg, Santa Rosa weg, Seru Loraweg, Caracasbaaiweg i Kaminda Jose C. Anthonia. Aqualectra ta konsiente ku e transporte por kousa inkumbiniensa pa outomobilistanan i ta pidi komprenshon pa e inkumbiniensha.
Remplaso di e transformatòr aktual na e supstashon den Banda Riba ta nesesario despues ku esaki a sufri un desperfekto durante di e anochi di djasabra 11 di sèptèmber 2021. Despues di a inspekshoná e ruta i e ekiponan lo hasi uso di dje i hasi tur preparashonnan i regla pèrmitnan nesesario den deliberashon ku Kuerpo Polisial i DOW ta kla pa transportá e transformatòr.


text:
Amy Damascus i D’Shantee Soliana ganadónan e di 7 Kompetensia di lesa Bòi Antoin
Djasabra 19 di yüni último, a tuma lugá entrega di premio pa e di 7 kompetensia di lesa di skolnan básiko ku Fundashon Lesa Ta Dushi (FLTD) i Fundashon Lesa I Skibi (FLIS) a organisá pa muchanan di 9 pa 12 aña. E biaha aki FLIS a yuda nos ku e organisashon di e kompetensia. Nos ta di opinion ku huntu nos por hasi mas pa muchanan ku tin difikultat den lesamentu i pa nan sigui desaroyá den nos idioma Papiamentu.
Durante seis aña konsekutivo a organisá e kompetensia bou di e nòmber ‘Kompetensia Plaka Rotativo Bòi Antoin’ i ‘Kopa Junior’. For di e aña akí e kompetensia ta sigui ku e nòmber ‘Kompetensia di lesa Bòi Antoin’. Direktiva di FLTD a tuma e desishon akí p’asina e skol ku gana por keda ku su trofeo komo rekuerdo.
E entrega di premio a tuma lugá na Liseo Boneriano. Pa motibu di reglanan di Covid, direktiva a opta pa hasi e kompetensia den un otro forma. Seis skol básiko, Kolegio San Bernardo, Kolegio San Luis Betran, Skol Amplio Papa Cornes, Kolegio Strea Briante, Kolegio Kristu Bon Wardador, Basisschool de Pelikaan, a hasi un grabashon di e partisipante lesando fo’i un buki i teksto ku nos a manda pa tur skol. Nos a risibí diesun grabashon via imeil dia 4 di yüni último. Tabata tres hurado, Elsmarie Beukenboom, Mazarella Jansen i Monica Clarinda, ku a mira e grabashonnan durante dos siman pa despues sinta huntu algun dia promé ku e evento pa evaluá un bes mas. A yena puntuashon riba un formulario ku 8 punto ku e partisipante mester a dominá. Kada skol a partisipá ku dos kandidato, un di 9 pa 10 aña i un di 11 pa 12 aña. Ku eksepshon di Kolegio Strea Briante ku a partisipá ku un kandidato di 11 pa 12 aña. Maestro di seremonia tabata Fernon Koeiman, miembro di FLTD. Eileen Croes-Piar a hiba palabranan komo presidente di FLTD. Leonard Domacasse ku ta presidente di FLIS tabatin e tarea komo presidente di hurado i a splika kon e konteo di puntonan a bai. Tambe el a hiba palabranan pa enkurashá tantu e partisipantenan komo nan maestronan presente.
E kompetensia di lesa importante organisá pa FLTD i FLIS ta pa motivá e grupo di muchanan aki pa lesa. Tur partisipante tabata bon prepará dor di nan maestronan i mayornan. Huradonan tabatin un tarea hopi difísil pa mira i skucha tur diesun grabashon. A usa pa edat 9-10 aña e buki Bòchi Blòblò 2 di Merely Augusta i pa edat 11-12 aña a usa Nona bèk den tempu 2 di Monica Clarinda.
Tabata Basisschool de Pelikaan, representá pa Amy Damascus, ku a bai ku e promé premio, den kategoria di 9 pa 10 aña. Kolegio San Bernardo, representá pa D’Shantee Soliana, ta bai ku e promé premio den kategoria 11-12 aña. Nan a risibí nan trofeo for di man di representante di diputado den Heyer, señora Jennifer Pocornie-Martis. Tambe nan a risibí un premio di Edukativo Bonaire pa stimulá nan kreatividat i abilidat den nan tareanan di skol. Erickson
Calcaño di Kolegio Strea Briante a bai ku ‘premio estímulo’. Su skol a hasi un grabashon bunita huntu ku su klas. Tabata promé bes tambe ku Kolegio Strea Briante ta partisipá ku e kompetensia di lesa. Erickson a risibí su premio estímulo entregá pa Katan ku a para ketu na e parti di arte i drama p’asina e muchanan por dramatisá un tiki ora nan ta lesa un kuenta. El a risibí un premio tambe serka Edukativo Bonaire pa sigui desaroyá su kreatividat i abilidat den su tareanan di skol. Tur partisipante a risibí un serifikado i medaya serka Eileen i Leonard. Tambe e partisipantenan a risibí e dos bukinan ku a ser usá den e kompetensia, komo regalu serka Elsmarie Beukenboom ku ta presidente di Akademia Papiamentu. Elsmarie tambe a hiba palabranan pa enkurashá e partisipantenan i nan maestronan.
Na final di entrega di premio, tabatin e oportunidat pa e personanan presente por a pasa un ratu ameno ku otro.
Direktiva di FLTD i FLIS ta gradisí tur spònsernan, kual ta Akademia Papiamentu, Katan i Edukativo Bonaire. Tur skol a risibí pakete di buki di Biblionef i National Fonds Kinderhulp. Nos ta gradisí tur direktiva di skolnan básiko, maestronan i mayornan ku a duna nan gran aporte p’asina e muchanan tabata bon prepará. Boso sosten tabata di gran balor pa boso muchanan i nos fundashonnan. FLTD i FLIS lo sigui ku nan lucha pa konsientisá tantu nos
muchanan komo mayornan ku lesamentu ta hopi importante pa desaroyo di nos muchanan di Boneiru.
Nos lema ta: “Un mucha ku ta lesa, ta bira un adulto ku ta pensa!”
Na nòmber di direktiva di FLTD i FLIS
Monica Clarinda


text:
Ganadonan Appel di Oro 2018
Den un ambiente ameno, Minister di Enseñansa dr. Armando Lampe a haci entrega di Appel di Oro | Un Premio Nacional di Excelencia den Enseñansa na e respectivo ganadonan.
World Autism Awareness Day
Dia 2 di april ta World Autism Awareness Day, un dia reconoci internacionalmente cu e meta pa stimula miembronan di Nacionnan Uni pa tuma medida pa crea consciencia tocante autismo. Miles y miles di punto di referencia, edificio y monumentonan rond mundo ta “light it up blue” pa duna atencion na e causa. Esaki ta e di 12 aña cu ta celebra World Autism Awareness Day.
Cumbre Plan Educacion Nacional 2030
Recientemente Minister di Enseñansa, Ciencia y Desaroyo Sostenibel, dr. Armando Lampe, a hiba palabra durante e cumbre Plan Educacion Nacional 2030.Lesa mas
Kennismaking en uitnodiging Masterclass
Ben je student en wil je aankomend schooljaar in Nederland studeren?
Nominadonan pa Appel di Oro 2018
Departamento di Enseñansa Aruba tawata tin e honor pa organisa pa di cuater aña consecutivo un reconocemento pa personanan cu ta destaca den e area di Enseñansa y pa reconoce excelencia den Enseñansa.
DUO webinar
Studiefinanciering aanvragen vanuit de Antillen: hoe werkt het? Misschien denkt u er over na om na de zomer te gaan studeren in Nederland. U kunt dan studiefinanciering aanvragen. Maar hoe werkt dit als u op de Antillen woont?
World Down Syndrome Day 2019
World Down Syndrome Day (WDSD) ta un dia oficial di conscientisacion mundial, celebra pa United Nations desde aña 2012.
World Poetry Day 2019
World Poetry Day (21 di maart) ta un dia oficial di conscientisacion mundial, celebra pa UNESCO desde aña 1999.
Conferencia di prensa: Acuerdonan cu Hulanda
Minister di Enseñansa dr. Armando Lampe durante e conferencia di prensa di dia 14 di maart 2019 a elabora riba e topico “Acuerdonan cu Hulanda”.
UA open house 2019
Universidad di Aruba (UA) ta invita studiantenan di Colegio Arubano, International School of Aruba, avond HAVO/VWO, EPI y tur cu ta interesa pa inicia un estudio di enseñansa avansa na Aruba, pa asisti na e mainta di informacion diasabra dia 6 di april proximo.


text:
Desde un tempo caba cu e colombiana, Sofía Vergara, ta mantene un debate legal cu su ex-pareha. Nick Loeb, pa e derechonan riba e embryonan gevries di tempo cu nan tabatin un relacion amoroso. Medionan mericano a informa cu e actriz a gana un huicio contra e empresario, cu tambe ta busca pa uza e embryonan. E Corte Superior na Los Angeles, ya a duna ordo diamars cu Loeb no por haci uzo di e embryonan gevries sin ‘consentimento explicito por escrito’ di e actriz, segun e portal Page Six a detaya.
Vergara y Loeb a dicidi di uza e metodo di fecundacion in vitro y vries e embryonan ora nan tabata pareha. Nan relacion sentimental a cuminsa na 2010 y na 2012 a comprometi, pero na 2014 nan a kibra y poco despues a cuminsa e peleanan den corte pa e embryonan gevries, cu a dura varios aña. Sofia Vergara a sostene den e caso contra Loeb, cu un di e dos partinan no por logra di haya derecho unico riba e embryonan sin e consentimento di e otro. Den un comunicado di Nick Loeb diaranson, el a bisa cu ta tristo cu Sofia, un catolico devoto, ta crea intencionalmente baby pa simplemente mata nan, despues di a perde e caso.


text:
Jesus a bis’E: “Ami ta e resurekshon i e bida; esun ku kere den Mi lo biba, maske e muri, i tur esnan ku ta biba I ta kere den Mi lo no muri nunka. Bo ta kere esaki?” (Juan 11:25-26)
Cu imenso dolor na nos curason pero conforme cu boluntad di Dios, nos ta participa e fayecimento di nos Mama, Wela, Bisawela y Tatarawela;
Maria Marcelina Pinedo-Hooi
Mihor conocí como: “Sabelita of Chabe”
*02 Juni 1921 – †15 Juli 2021
Na nomber di:
Su yui nan: Romana Danker –Hooi
Leonardo (Buchi) y Seraida Pemberton y famia
Raymond (Pastor Ray) y Susy Moseley y famia
Ruman: Lourens Hooi y famia (Cur)
Nieto(a) nan: Michael Danker y famia
Cheryl Young-Danker y famia
Angelique (Ankie) Danker y famia
Lisette Danker y famia
Charles (Abby) Danker y famia
Erick Hooi y famia (Hul)
Su Bisanieto(a) nan, Tataranieto(a), Subrino y Subrina nan, Primo y Prima nan y demas famia na Korsou, Boneiro y Hulanda.
Amistadnan di cas: Michael Albus, Foomoy Chan, Claudia Samy, Chica Hose y su bon bisiña nan, su Rumannan di Iglesia House of Divine Glory, Staff y Personal di Cas Amada 60+,
Demas famia; Hooi, Young, Danker, Moseley, Pemberton, Pinedo.
Ta invita tur amigo, bisiña y conocirnan pa asisti na e acto di despedida cual lo tuma lugar Diasabra 17 di Juli, 2021 for di 9 or pa 11 or di mainta na Ad Patres Funeral Home & Crematorium y despues saliendo pa santana Catolico na San Nicolaas.
Nos ta pidi nos disculpa si en caso den nos tristesa nos por a lubida algun amistad y famia
Nos ta lamenta cu despues di entiero nos no ta ricibi bishita di condolencia na cas
Ta recomenda pa sigui usa mondkapje y handsanitizer durante velorio of entiero.
Staff y personal di Ad Patres funeral home & Crematorium ta extende nos mas sentido pesame na famianan di e fayecida.


text:
E studiante ta responsabel pa haci un verzoek uitbetaling.
E studiante ta haci esaki door di entrega un bewijsstuk dentro di e periodo stipula: e bewijsstuk ta un prueba cu e studiante a participa na e curiculo (opleiding) na e instituto concerni (onderwijsinstelling) den e periodo indica. Esaki ta un lista di cifra (cijferlijst) y un prueba di inscripcion di e instituto concerni (verklaring van inschrijving).
E studiante cu un Arubalening Account mester haci esaki via e Arubalening Portal.
E studiante cu no tin un Arubalening Account mester entrega e prueba via email: arubalening@ea.aw
Na momento cu e studiante cumpli cu tur rekisito, Directie Onderwijs por manda un betalingsopdracht pa Directie Financiën. E pago di Arubalening ta keda efectua pa [Directie Financiën].
Tene na cuenta cu entrega despues di e periodo stipula por conduci na retraso den e proceso di pago.


text:
Laga bo yu sera konosí ku empresariado! KvK Business Tour For Kids!
Den kuadro di ‘Buki di Prèt’ un biaha mas Kámara di Komèrsio ta organisá e Business Workshop anual pa mucha. E aña akí e Business Tour For Kids!
Riba e dia akí na un manera interactivo e muchanan ta bai sera konosí ku e abilidatnan mas importante di un empresario. Banda di esaki nan lo siña tur paso ku ta nesesario pa kuminsá ku un empresa propio.
Tur esaki na un manera amikal i dibertido.
Edat: 9 – 13 aña
Fecha: 22 di yüli 2021
Ora: 08:00AM-12:00PM
Idioma: Hulandes / Papiamentu
Gastu: Grátis
Bo ta deseá pa bo yu eksperensiá esaki?
E ora ei pa medio di e boton akí bou inskribié mesora pa e tayer inolvidabel akí ku Kámara di Komèrsio ta organisá. E muchanan lo pasa ‘prèt’ sigur!


text: Dialuna mainta a drenta informe di cu tin un problema cu tiramento di piedra na Zandstraat, mesora a dirigi un patruya na e sitio. Na yegada di e patruya a bin compronde cu aki ta trata di un problema di cobramento unda un ta core tras di e otro. Polis a intermedia y a mustra nan cu e asunto aki ta un caso civil y cu no mag di tuma ley den man ni menasa. E otro partido a bisa cu un otro persona cu debe ainda no a pague pero a bisa cu e siguiente dia e lo pague y esun envolvi lo paga e otro partido.


text:
ORANJESTAD – Habitantenan di Sint Eustatius aki un aña por bai urna pa skohe nan miembronan di konseho insular. Despues di esaki tambe Hulanda lo keda na mando.
Esaki sekretario di estado Raymond Knops (Relashonnan den Reino) a divulgá durante un enkuentro ku habitante djaluna anochi. E elekshonnan di 21 di òktober 2020 segun Knops mester mira komo ‘un próksimo paso den drechamentu’ di demokrasia lokal.
Gobièrnu hulandes for di febrüari 2018 ta goberná e munisipio ekstraordinario e mes, pasobra e gobièrnu lokal lo a kibra lei. A manda tur miembro di konseho insular i mandatario lokal kas.
‘Ousensia di lei’, mal maneho finansiero, diskriminashon, menasa i kapricho tabata karakterisá e gobièrnu lokal, un komishon di sabio a konkluí.
Krítika
Djaluna anochi e komisario di gobièrnu a nenga e krítika ku e lo no ta komuniká ku e habitantenan. “Tur djarason boso por a traha un sita pa papia tokante outonomia òf loke sea”, Mike Franco a bisa. “Esaki a sosodé tambe. Asta nos tabatin enkuentro ku partidonan polítiko.”
‘A dura mas ku a spera’
Ta remarkabel ku e kapasidat gubernamental na e isla bou di gobièrnu hulandes tambe ta mir’é komo un problema grandi, motibu pa kua ta tarda pa haña resultado.
Na e isla e komisario di gobièrnu hulandes i e ámtenarnan ta haña e trabou ‘pisá’. “E ora ei bo mester pone prioridat”, segun Knops.
“A dura mas largu ku mi mes a spera. Pero mi ta desididu di kumpli ku e promesanan ku nos a hasi na boso.”
Mehorashon
Segun e sekretario di estado ya kaba por mira hopi mehorashon na e isla. A reforsá e murayanan haltu di baranka pa kombatí eroshon di añanan. Tambe a mehora prosesamentu di shushi i a kita un 300 outo kibra for di e isla.
Banda di esaki a usa gran parti di un 9.5 mion dòler pa drecha kas i infrastruktura despues di orkan Irma. E aña aki lo bini mas plaka for di Den Haag pa entre otro konstrukshon di kas popular i hür mas abou.
Kiko Tweede Kamer ta haña?
Ku na Sint Eustatius ta drecha demokrasia lokal ‘un pia un pia’, ta kuadra ku e deseo di Tweede Kamer. Pa tin un konseho insular ta ‘e promé paso’ segun Knops.
Pa tene elekshon promé mester aprobá un proposishon di lei den parlamento hulandes. Segun e sekretario di estado esaki lo sosodé ‘mas pronto posibel’.
E ora ei ta na Tweede Kamer di disidí si en bèrdat mester tene elekshon aki un aña. Mester planeá e debate ei. Posiblemente e miembronan di Tweede Kamer lo pidi pa tene e elekshonnan mas promé.


text:
KRALENDIJK – Inskripshon pa partisipá pa Reina, Prens i Pancho hubenil i grandi pa karnaval 2020 a habri. Esnan ku ta deseá pa partisipá por tuma kontakto ku Gwendoline Consepcion, e persona kende ta organisá e elekshon.
Por tuma kontakto kuné pa formulario di inskripshon na number di telefon: 7005083 òf pa medio di “Whatsapp” 7705083. Inskripshon ta sera dia 13 desèmber 2019. E elekshon di reina, prins i pancho relashoná ku karnaval ta tuma lugá 1 di febrüari 2020. Tema lo ta “Cowboy” i “Cowgirl”.


text:
- prueba di identificacion valico, sea cedula, paspoort of rijbewijs;
- si ta trata di hende, por fabor trece mas tanto cu ta posibel e datonan personal, manera potret, di e testigonan y of sospechoso(nan);
- si ta trata di vehiculo, por fabor trece e papelnan valido (prueba di seguro), prueba di keur of prueba di belasting) y tambe potret, recibo, contract por escrito etc y ademas tur loke por yuda duna un bista mas cla di e situacion;
- si ta trata di otro propiedad, por fabor, trece recibo, contract por escrito y tambe potret y lo demas;
- trece tur loke por yuda duna un bista mas cla di e situacion.
Haci denuncia na polis
Descripcion
Si bo a bira victima di un delito, ta recomendabel pa haci un denuncia mas rapido cu ta posibel na e warda di polis mas cerca. Por fabor no bay na e warda di polis mas cerca di bo cas. Nan lo mandabo na e warda di polis cu ta keda den e districto na unda e delito a tuma luga.
Door di haci denuncia y raporta delito, polis ta haya un miho y mas lihe bista riba criminalidad y polis por traha na un forma mas dirigi y efectivo. Door di haci denuncia abo como ciudadano ta duna un aporte na un Aruba mas sigur.
Tambe t’asina cu e compania di seguro lo no trata bo claim si bo no a haci denuncia na polis. Si por ehempel despues bo haya bo pertenencianan den poder di otro persona, e ora ey e polis no por haci nada contra e malhechor si bo no a haci denuncia.
Unda pa pidi'e? / Mas informacion na
Por haci denuncia na diferente manera:
- Via telefon. Si ta trata un caso di urgencia por haci e denuncia na e Centrale Post di Polis, via e number 100. Den un caso no urgente por yama tur districto via nan number gratis di tres cifra (tambe ora cu bo cel no tin carchi);
- door di acerca un agente policial riba caya;
- na e bali di e diferente wardanan di polis, cu ta situa den e diferente districtonan, entre otro:
- CPA Politiewacht Noord (Shaba)
- CPA Polis di Bario Jaburibari
- CPA Polis di Bario Piedra Plat
- CPA Politiewacht Sta Cruz (Macuarima)
- CPA Politiewacht San Nicolas
- CPA Polis di Bario Simeon Antonio
- CPA Politiewacht Oranjestad
- CPA Polis di Bario Dakota
- CPA Strandpolitie
- CPA Jeugd- en Zedenpolitie (Balashi)
- Via telefon. Si ta trata un caso di urgencia por haci e denuncia na e Centrale Post di Polis, via e number 100. Den un caso no urgente por yama tur districto via nan number gratis di tres cifra (tambe ora cu bo cel no tin carchi);
Kico mi tin di hiba cu mi?
Cuanto tempo ta dura pa hay'e?
- e duracion pa haci denuncia por varia door di diferente circumstancia, manera e cantidad di agente policial na warda, e cantidad di hende cu ta warda pa haci denuncia y tambe con complica e caso ta. Esaki por dura mas o menos entre trinta (30) minuut y dos(2) ora;
- e duracion pa e resultado di e investigacion por varia entre un par di ora y eterno (den e caso di un malhechor desconoci y falta di pista pa por sigui cu e investigacion).


text:
Desde cu Prome Minister Señora Evelyn Wever-Croes a wordo nombra como Formador di e gobierno nobo, mesora e trabounan pa yega na formacion di Gabinete Wever-Croes II a cuminsa. E proceso pa yega na un gobierno stabil ta wordo parti den 4 diferente aspecto. (1) Acuerdo di gobernacion entre Partidonan MEP y RAIZ. (2) Reparticion di e carteranan. (3) Apunta Ministernan y screening. (4) Reunionnan cu Stakeholders.
Diabierna 16 di juli a cuminsa cu e aspecto di formacion number 4, reunionnan cu Stakeholders den comunidad; cu gremionan comercial, gremionan sindical, cu representantenan di area social, salubridad, area di naturalesa y desaroyo economico, pa scucha wak kico nan ta haña ta importante pa e gobierno nobo tene cuenta cu ne den e siguiente gobernacion pa e proximo 4 añanan.
E prome area riba schedule tawata salubridad. Cada reunion a dura 45 minuut. Despues di cada reunion e representante di cada area a duna un declaracion y prensa por a haci pregunta of duna remarke.
Pa e area aki, a duna declaracion:
Sr. Edwin Jacobs, SVB/AZV
Dr Vroegop, HOH
Sra. Van den Oever ASHA
Dr Rajnherc, IMSAN
Dr.van Galen, Respaldo
Dr. van Trigt, HAVA
Gina Maduro, Sindicato ABV
“E reunionnan a bay bon. E proceso pa forma e siguiente gobierno ta hopi serio y importante y mester tuma su tempo. Como formador, mi ta reuniendo desde awe cu diferente stakeholders den nos comunidad y ta gradici cada un cu a honra nos invitacion y sinta cu mi den e etapa importante aki di formacion di e miho gobierno cu Aruba por tin den e temponan aki”, Prome Minister Evelyn Wever-Croes a duna di conoce.
E reunionnan ta continua den e dianan nos dilanti te ora cubri cu tur e areanan ariba menciona.


text:
Local News/Announcements
March 16, 2017
Relaciona cu e diferente actividadnan den cuadro di celebracion di nos Dia Nacional, Aruparking ta informa cu diabierna 17 di maart no lo cobra pa parkeo. Por fabor tene na cuenta cu esaki ta conta solamente pa e vaknan blanco. No por parkeer den vaknan geel, pega na un skina, riba acera y unda no tin vak pinta. Tene cuenta cu esaki pasobra e control lo continua normal te cu 7or di anochi. Diasabra 18 di maart Aruparking ta cera y parkeo lo ta gratis henter dia. Feliz Dia di Himno y Bandera Due to the different activities in connection […]
January 5, 2017
Diahuebs mainta na oficina di Aruparking a saca e gandornan di e campaña di Fin di Aña. Durante henter luna di december usuarionan di Aruparking por a participa den e campaña. Simplemente nan mester a yena nan nomber y number di telefon riba e recibo cu nan ta haya na e parkeermeter y deposita esaki na oficinanan di Aruparking of Arubus. Aruparking pa medio di e campaña aki kier a promociona shopping den centro di ciudad y e uzo responsabel y organiza di parkeo. Varios persona a participa den e campaña cu a conta cu cooperacion di Setar pa e […]
December 16, 2016
Aruparking ta ahusta orario di parkeo paga den cuadro di dianan di fiesta Aruparking ta anuncia cu den cuadro di dianan di fiesta nos dilanti lo ahusta e orario di parkeo paga. Ta pidi tur esnan cu ta bishita nos centro di ciudad pa tene na cuenta e cambionan aki: 17 december full dia lo tin free parking 19,20,21,22,23 december despues di 12or di merdia lo tin free parking 24 december lo tin full dia free parking 27,28, 29 december despues di 12 or lo tin free parking 30 y 31 december lo tin free parking henter dia Aruparking ta […]
November 14, 2016
Entrante awe 14 di november despues di 3or tin parkeo gratis den centro di ciudad Lo sigui controla esnan cu ta parkeer malo te 7or Aruparking ta recorda tur su usuarionan cu entrante awe 14 di november orario di parkeo paga ta cambia. Orario cu ta drenta na vigor awe dialuna ta di 9or di mainta pa 3or di atardi, esaki incluyendo diasabranan. Diadomingo ta keda gratis. Tarifanan di parkeo ta keda mescos. 50 cent pa 15 minuut, 1 Florin pa 30 minuut y 2 Florin pa 2 ora den siman y pa 3 ora riba diasabra. Tanto patras di […]


text:
KRALENDIJK – Relashoná ku e desaroyonan tokante kon por kuminsá ku entre otro biahamentu entre islanan, Radio Live 99.9 FM a papia ku gezaghèber Edison Rijna kende ta na kabes di EBT. Gezaghèber Rijna: ”Djabièrnè último nos a papia durante reunion di EBT i a yega na e desishon ku hóbennan te ku 17 aña por práktika deporte di futbòl i organisá kompetensia. Di e manera aki ta duna oportunidat pa hóbennan pa praktiká deporte den nan tempu liber. Nos ta sperando un konseho e siman aki di RIVM Hulanda i e tim di maneho di Hulanda, esnan ku ta bai konsehá nos pa un posibel habrimentu di nos frontera. Momentu ku nos risibí informashon, lo atendé kiko ta e medidanan ku mester tene kuenta kuné.
Nos ta den kombersashon ku hermana isla Kòrsou pa por inisiá ku buelo di Kòrsou pa Boneiru i vise versa. E plan ta pa habri e espasio áereo entre e 2 islanan, abase di un maneho, i poulatinamente kita e medidanan. Un di e dianan aki lo bolbe sinta ku ministernan pa wak kon ta bai implementá buelonan entre e islanan. Boneiru ta hopi kouteloso kon ta bai habri frontera. No ta solamente e asuntu di ‘coronavirus mester tene kuenta kuné. Mester ta kla pa por risibí e bishitante nan for di eksterior.
KLM ta planiando pa kuminsá bula pa islanan ABC. Ya nan ta tumando registrashon di buelonan, sinembargo mester tene kuenta ku frontera ta será te ku dia 15 di yüni. Ta despues di e fecha aki ta tuma desishon si ta kla pa habri frontera. Pues ta bon pa tene kuenta ku e situashon, esta ku frontera ta será. Mas i mas hende ta yegando nos isla pa sostené i stabilisá e parti médiko na Boneiru. Esaki ta nesesario pa si akaso e vírùs yega Boneiru, nos ta mas mihó posibel prepará pa atendé,” gezaghèber Rijna a menshoná.


text:
Laga tur locual cu ta spera mi ta bunita
Laga tur locual cu mi encontra na caminda ta bunita
Laga tur locual cu ta rondonami ta bunita
Y laga esakinan termina den tur bunitesa
Cu inmenso tristeza na nos curazon,pero conforme cu boluntad di Dios, nos ta participa
fayecimento inespera di señor
Eduardo Francisco Pinedo
Mihor conoci como “Dadito” of “Conde Minelli”
9 aug 1941 – 7 sept 2021
Na nomber di su:
Prima /ruman: Martha de Miranda y esposo Harold
Primo/ruman: Luis Antonio Pinedo y Famia na Merca y Colombia
Manera yiu: Mireille de Miranda y Famia
Danielle de Miranda y Famia
Marielle de Miranda y Famia
Tur primo y primanan na Aruba, Corsow, Hulanda, Colombia y Merca
Su grupo di Oracion”Hesus Bon Wardador” y Grupo di Rosario “Hombernan uni den Cristo”
Su ayudante: Mitsy Lano
Su bon bisiñanan, amigonan y conocirnan.
Gradicimento na tur enfermera na Cas di Machi.
Famia: Pinedo, Oduber,Lacle,Julio,Frans , de Miranda,Leonardo, Tromp, Jansen, Brito,
Henriquez, Chatlein, Kock, Peterson, Gei , de Lange, Geerman, Nuboer y demas Famianan.
Ta invita pa acto di entiero cual lo tuma lugar na Aurora Funeral Home
Diahuebs 16 di September 2021 di 9or pa 11or di mainta, despues lo sali pa Santana Catolico
na Playa.
Si den nos tristeza nos por a lubida un of otro miembro di famia nos kier a pidi nos disculpa di
antemano.


text: Diahuebs mainta a drenta informe di un problema cu a surgi unda un trahado a ser kita pero no kier bandona e sitio di trabao na un hardware store na Sasaki, mesora a dirigi un patruya na e sitio. Na yegada di e patruya a bin compronde cu e negoshi tin imagennan di video con e dama aki ta haci su actonan den un forma tactico pa purba di no lanta sospecho algun pero asina mes despues di un revision a haya sa cu e dama aki lo ta hinca cosnan den saco y/of caha y hibanan den e locker di otronan pone eyden y despues e cosnan ta bay perdi y ta haya falta di nan. Como cu e dama tin yiu etc. etc. pa no perjudike gerencia a bisa di no tin mas confianza den dje y ta kit’e mesora pero como cu e no kier a bay polis mester a bini pa splica esey sino nan lo por detene pa ladronicia y cu tur e consecuencianan cu esaki por trese cun’e.


text:
Tag Archives: organisacion
Vacatura Dokter di Control
Vacunathon Diasabra 24 y Diadomingo 25 April 2021
ORANJESTAD, 20 april 2021 Den marco di nos Campaña Nacional di Vacunacion, diasabra y diadomingo awo dia 24 y 25 di april, Aruba lo realisa su prome VACUNATHON! E meta di e dos dianan aki ta pa logra vacuna 10 mil ciudadano contra COVID-19. Vacunacion ta un acto di solidaridad y reponsabilidad conhunto. Bo no… Mas Informacion
Kwartaalbericht 4, Resumen aña 2020
Banco di Seguro Social Aruba a publica su ultimo kwartaalbericht pa kwartaal 2020. Cada kwartaal SVb ta publica un resumen di tur fondonan di SVb pa e ultimo kwartaal. Debi cu cada kwartaalbericht ta mantene e informacion di e kwartaal anterior, e ultimo kwartaalbericht 4 ta un resumen di henter e aña. Por lesa e… Mas Informacion
SVb ta introduci Portal AO Online
SVb ta introduci portal AO Online nobo riba 1 december 2020. Riba e portal aki trahado den sector priva por notifica AO Online, y awo tambe por notifica AG y ricibi consulta medico si ta sigui malo riba e di tres dia. Pa usa e sistema nobo prome mester registra un cuenta riba e portal… Mas Informacion
Vacatura Projectmedewerker
Banco di Seguro Social Aruba SVb ta un organisacion cual ta sigura tur ciudadano di Aruba pa perdida di entrada. Nos 70.000+ clientenan tin derecho riba un servicio facil, rapido y excelente. Un di nos tareanan durante e crisis di Covid-19 ta ehecucion di e Sosten Financiero pa Empresa Chikito y Mediano y Subsidio di… Mas Informacion
Vacatura Dokter di Control
Banco di Seguro Social Aruba (SVb) ta encarga cu ehecucion di nos leynan riba tereno di incapacidad laboral den sector publico y sector priva. SVb ta controla su clientenan pa determina nan capacidad pa traha y ta crea oportunidadnan pa e cliente por reanuda su trabao. SVb ta guia su clientenan riba e caminda di… Mas Informacion
Pabien Aruba cu 60 Aña di AOV
Banco di Seguro Social Aruba SVb riba prome di september 2020 a cumpli 60 aña ofreciendo comunidad di Aruba seguridad mediante e Pensioen di Biehes AOV. Masha pabien Aruba! Akibao un video repasando e historia di AOV na Aruba:
Despues di Notifica AO: Yama 527-2730 Si Ta Sigui Malo
Entrante mañan tin un cambio importante pa e procedura di notifica AO pa sector priva. Na momento cu un trahado notifica AO y ta sigui malo riba e di tres dia, e mester yama Administracion Medico na 527-2730, y no mas na 280-5100. Entrante diabierna 28 augustus 2020 e number 280-5100 no lo wordo usa… Mas Informacion
Diabierna SVb ta cera 12:00 PM
En conexion cu actividadnan interno, diabierna 21 di februari, merdia entrante 12:00 PM henter SVb ta cera pa publico. Durante e oranan aki nos callcenter y otro liñanan di telefon tambe ta cera. Nos Helpdesk MiSVb tambe ta cera riba riba e merdia aki. E ceramento no lo afecta nos website of sistemanan online. Nos… Mas Informacion
Feliz Dianan di Fiesta
SVb ta desea henter comunidad di Aruba feliz Dianan di Fiesta 2019 y un prospero Aña Nobo 2020!


text:
News
Jordy Presidente nobo Comision Atleta
Jordy lo remplasa Amanda Maduro
Jordy Groters a bira e presidente nobo di e Comision di Atleta di Comite Olimpico Arubano.
E ex-seleccionado di Aruba den e deporte di landamento a regresa bek for di Merca despues di a termina su estudio y gradua como Bachelor’s Parks, Recreation and Tourism cu enfasis riba Sport Management y un minor den business. Awor Jordy tin su mesun scol di landamento na Aruba esta Giants Aquatics Aruba.
Mester bisa cu Jordy ta remplasa ex-landado artistico, Amanda Maduro kende tabata e prome presidente di e Comision di Atleta.


text:
Danki Riu pa 10 añanan na Aruba
ORANJESTAD, Aruba : Minister di Turismo, Transporte Publico, Energia y Medio Ambiente, Ing. Mike de Meza a topa cu e General Managernan di Riu Palace Aruba y Riu Palace Antillas diahuebs mainta durante un bishita di cortesia. Minister de Meza a felicita Riu pa su di 10 aniversario na Aruba, na e trahadonan y bishitantenan pa haci uzo di e facilidad di Riu.
A informa Minister de Meza cu e grado di estadia ta riba 90% y esaki ta hopi bon! Durante e prome 6 lunanan, e hotel tabata completamente yen y Riu ta premira cu pe resto di mita aña lo ta uno sumamente positivo. E general managernan a informa Minister de Meza cu nan ta premira cu pe resto di mita aña nan lo ta yen y riba 90%. “E ta bayendo hopi bon. Mi ta hopi contento pa tende esaki”, Minister de Meza a expresa.
E mandatario a combersa cu diferente director di hotelnan y diferente persona den e sector turistico. Durante e bishitanan aki el a scucha diferente palabra di elogio y cu turismo ta bayendo den bon direccion. Minister de Meza a percura pa informa comunidad di Aruba cu turismo ta bayendo bon.
Aruba tabatin e aumento di mas grandi den “revenue” den henter Caribe. Pa haya sa con bon Aruba ta para, ta midi e isla cu paisnan mas grandi den Caribe y Aruba ta mustra bon. E parti di Merca ta sumamente fuerte pa Aruba y esaki ta sumamente bon pasobra nan ta e number 1 pe turismo di Aruba. Pa mira cu Aruba tin e crecemento di mas grandi cu otro pais, esaki ta hopi positivo. E turismo di crucero tambe ta haci uzo di e hotelnan unda cu nan uza e “day pass”. E contribucion ta uno hopi positivo.
Gerente General di Riu Antillas, Juan Blanco tabata contento cu Riu a celebra nan di 10 aniversario na Aruba. “Nos kier a gradici tur nos proveedornan y nos empleadonan pasobra sin nan nos no t’ey aki”, Juan Blanco a expresa contento. Danki na nan cu e hotelnan ta bayendo bon. Minister de Meza a bishita nan y yama nan pabien pa cual Juan Blanco ta sumamente gradici.


text:
Dicon un persona no ta vacuna ta un contesta cu hopi di nos no sa, sinembargo na Boneiro a cuminsa un investigacion unda cu un compania I&O Research cu lo acerca comunidad di e seis islanan den Caribe, entrenan Aruba tambe pa asina haya sa con dispuesto e habitantenan ta pa vacuna si of no.
Importante ta pa haya informacion dicon hende ta vacuna y dicon nan no ta vacuna , e situacion aki no ta trata pa haya sea cu bo a vacuna of no a vacuna pero mas tanto kier haya sa e motibonan dicon a vacuna y dicon no ta scoge pa vacuna.
E investigacion aki a bin debi cu na e seis islanan den Caribe a bin mane un platoon y Hulanda kier haya mas informacion dicon. Pesey mes e peticion a bin for di VBS Hulanda y lo haci e investigacion aki riba e seis islanan pa saca afo e motibonan.
Tambe lo bin INO di Hulanda unda cu tin algun cientifico unda cu lo traha diferente gruponan unda cu lo haya informacion. Tur e islanan ya caba tin hende y simultaneamente lo haci e trabaonan riba e isla y despues di un siman lo topa otro na Corsou y lo cera e informacionnan na Corsou pa asina por saca un bista di e sentimento cu ta biba riba e islanan.
Na momento cu e investigacion keda cla lo duna cada gobierno y tambe gobierno di reino Hulandes e resultado pa asina nan haya sa kico ta biba bao di cada comunidad di cada isla. Na momento cu Hulanda haya esaki lo keda na Hulanda pa dicidi kico nan lo bay haci cu e consehonan cu I&O Research a acumula pa nan. E team cu ta investigando nan focus ta tambe pa tur hende haya un stem y vocifera kico nan ta sinti riba henter e proceso di vacunacion na e islanan den Caribe.


text:
ORANJESTAD, Aruba: Cas di Funari a ricibi nan propio gym y esaki ta bou di e nomber di “Savaneta Be Fit”. Minister di Salud Publico, Cuido di Nos Grandinan y Deporte, Dr. Carlos “Alex” Schwengle y Fundacion Lotto pa Deporte a traha hunto pa por a traha e gym pa Funari. E idea pa tin un gym na Cas di Funari tabata di basta aña caba. Tur hende tabata contento cu e facilidad nobo, unda cu awo nan por haci ehercicio.
Como Minister di Salud Publico y Deporte, e tabata kier a aporta na salud di tur hende pero tambe pa hendenan grandi y esunnan cu tin un incapacidad fisico. A dicidi di bin cu un facilidad unda cu tin hopi aparato hunto y ta duna e posibilidad pe hendenan train. Tambe pe tin un bon uzo, pasobra no por pone na un caminda unda cu e accesibilidad no lo bay ta bon.
“Akinan ta ideal, pasobra patras di dje tin e Centro di Bario cu por haci uzo di dje”, e mandatario a expresa. Banda di e gym tin Cas di Funari, di cual tur siman y tur dia tin clientenan di diferente edad, pero tambe e hendenan cu ta den rolstoel. E facilidad nobo aki por acomoda tur hende. Esey ta significa cu no pasobra bo ta den rolstoel bo no por train, pero e aparatonan ta adapta. Patras di e gym tin Maris Stella y nan tambe tin acceso na e gym, unda cu nan por yega cu e lider di actividad y por haci uzo di e facilidad. Door di train e parti fisico, e tin un efecto positivo y ciudadanonan lo por biba mas largo. Nan lo bay ta un tiki mas saludabel y nan lo ta un tiki mas no fisicamente pero tambe mentalmente mas miho door di e actividad fisico.
Hopi biaha tin hende ta rindi pasobra nan ta sinti cu por ehempel nan schouder ta bira stijf, ta gasta y ta kere cu no por haci nada mas. Pero si nan por pasa door di e dolor, unda cu training ta yuda e schouder ta los bek. Esey ta e idea tras di e inversion y e localidad aki. Esaki no ta completamente cla, pasobra ainda mester pone e klinkernan y cera e luga cu heki pa purba di evita vandalismo.
Minister Schwengle a pidi tur hende, specialmente pueblo di Savaneta pa cuida e proyecto aki pasobra e ta pa tur hende uza. “Pa loke ta e inversion ta bin di nos mes y e ta un inversion pa nos mes y kico nos ta gana door di destrui”, e mandatario a duna di conoce.
E inversion haci den e facilidad aki ta pa un uzo extensivo, pa un grupo grandi y e idea pa un mantencion pa un tempo largo. Lotto y Gobierno a yuda financia e gym, pero DOW y FFD lo percura pe mantencion. Esunnan cu lo bay haci uzo mas di e facilidad ta Funari, Maristela y Centro di Bario. IBiSA tambe lo por haci uzo di e facilidad, aunke cu e proyecto no ta completamente cla. Awo ta bezig cu e grupo di sport instructor pa haci uzo di nan pe parti di atardi, pero mester stipula e schema di ki ora pa ora pa asina duna instruccion na e hendenan cu kier haci uzo di aparatonan corecto.


text:
KURSO
YUDA E MUCHA PENSA POSITIVO I KERE DEN SU MES
NLP TA TRATA DI ENTRE OTRO MODELO DI REALIDAT
Kada persona tin su propio modelo di realidat. E modelo aki ta formá pa medio di tur loke ku e persona ta asumí, interpretando e mundu ku ta rondó di dje. Loke ku e ta kere ku ta berdat ta forma su identidat i tambe kon e ta rospondé, i aktua. I esakinan ta influenshá su oportunidat pa ta eksitoso. Pa medio di NLP e partisipante ta traha ku su modelo di realidat pa e por kombertÍ esaki den un hèrmènt ku ta yuda e mes i tambe su alumnonan tuma responsabilidat I progresá den direkshon positivo
-
training di NLP den kombinashon ku kuentanan ku ta inspirá i tambe enforsá maestro i alumno.
-
un metodo fuerte i fásil ku e maestro por usa pa guia i stimulá su alumnonan den direkshon di ekselensia.
-
training kon komuniká bon for di un edat hóben
-
ehersisionan den kon kombertí problema i reto den un oportunidat pa krese i triunfá.
E training ta konsisti di:
7 enkuentro fl 10 pa kada enkuentro pa persona
Orario:13.00 - 15.00


text:
Kralendijk – Djasabra último a tuma lugá apertura ofisial di ‘Pastoral Social Cáritas Boneiru’, Un servisio di Amor. Esaki lo ta e sede di Cáritas Boneiru situá na kaya Papa Cornes 47 den e bario di Antriol. Cáritas ta un organisashon ku ta hasi trabounan di karidat, trahando paketenan pa hendenan ku mas tin mester den nos komunidat. A inisiá e momentu ku orashon pa medio di pader vikario Santiago Malagon, den presensia di tur presente i otro padernan katóliko. A bendishoná tur presente i despues di a dirigí algun palabra a kontinuá ku kòrtamentu di sinta.
Seguidamente paden di e edifisio a papia pa medio di yamada di telefon obispu Luis Antonio Secco. El a menshoná ku e tei pa yuda esnan den nesesidat i a hasi orashon i pa medio di spiker, i tur presente a siguié.
Despues a papia Pader Ivan Dario Perez, kende a bisa ku e ta duna honor na esnan ku tabata tras di e proyekto ku awe ta un realidat. Ta trata di Marugia Janga i Raul Perez Gomez. Marugia Janga a ekspresá kon kontentu e ta awor ku a finalisá e meta di e edifisio. Nos ta gradisí Papachi Martis inmensamente pa pone e lugá na disposishon di e organisashon. Hopi hende a yuda ku tur nan forsa pa finalisá e proyekto. Dios lo bendishoná boso. Raul Perez Gomez tambe a yama danki i gradisí señor. Uni nos por logra hopi i a logra, el a menshoná. Despues a papia Milda Rosario, kende a trese un historia tokante e edifisio. E karta ta skirbi pa Du Dortalina. Sigui pa dilanti Dios tei pa yuda, e keda menshoná na final di e karta.
Diputado James Kroon a dirigí palabra i entre otro a menshoná, kaminda Dios ta presente, kos bon ta sosodé. “Tremendo proyekto i danki pa tur ku a hasi posibel pa esaki bira realidat. Matrial i man na obra a hasi esaki posibel. Nos den komunidat ku boluntat di kada persona nos ta logra. Awendia hopi kunuku ta deskuidá, hendenan no tin amor pa e kosnan. Esaki ta un ehèmpel si bo ta deseá, e kos ta sosodé. Na Boneiru no mester ta difísil. Dividí nos no ta logra. Solamente huntu,” diputado Kroon a menshoná na e okashon.


text:
ORANJESTAD – Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di Saliña Cerca/ Kamay cu dia 22 y 23 di augustus 2017 lo bay cera parcialmente pa asfalta e caminda.
E caminda cu ta bay asfalta ta di Saliña Cerca Caya Cleconchi 1g te cu 5p y dia 23 augustus 2017 Caya Cocolishi 1j te cu 25u.
Ruta alternativa lo keda indica cu baricadanan y borchinan di aviso y e orario di ceramento lo ta di 8’or di mainta pa 4’or di atardi.
En conexion cu e trabounan menciona Departamento di Obra Publico ta pidi pa tene cuenta cu e inconveniencianan cu lo por surgi pa cual nos ta pidi nos disculpa.


text:
ORANJESTAD, Aruba - 19 di mei 2020
Den e conferencia di prensa di dialuna 18 di mei Pediatra dr Wicha Ponson tawata presenta pa splica un poco mas riba e topico di Covid-19 y salud di mucha. Segun dr Ponson e ta compronde cu hopi mayor ta precupa y tin pregunta y cu p’esey e tey pa contesta e preguntanan.
Segun dr Ponson Aruba a haci un tremendo trabou den maneho di e virus. Den su presentacion e dr a ilustra y haci comparacion entre Aruba, Italia y Hulanda pa loke ta e situacion di Covid-19 basa riba cada 1000 habitante, unda cu e informacion cu nos tin ta duna di conose cu na Aruba nos ta den un situacion hopi safe na e momentonan aki.
Mucha y Corona Virus na Aruba.
Dr Ponson a informa cu na Aruba di e 101 casonan positivo 5 tawata mucha bou di 14 aña. E mucha mas chikito tawata tin 6 aña y esun mas grandi 13 aña. Tur e muchanan aki a wordo contagia pa un adulto y tur a presenta sintoma hopi leve di keintura, tosamento y dolor di cabez. Tur e sintomanan por a wordo trata cu un resept di dokter y ningun di e muchanan mester a wordo interna den hospital.
Kawasaki y Corona Virus.
Dr Ponson a sigui splica tambe cu Kawasaki disease ta un malesa no comun cu ta manifesta su mes serca muchanan bou di 5 aña y cu na Aruba nan ta mira Kawasaki disease un biaha den dos pa tres aña. E sintomanan ta varia entre keintura halto mas cu 5 dia, rash, wowo y/of lip cora y kliernan hincha den nek. E complicacion mas grandi cu Kawasaki por trese cu ne ta problema di curazon. Pero tin tratamento cu remedi pa e malesa aki y por bisa cu mayoria mucha ta recupera hopi bon. Pa loke ta informacion cu ta circula riba medionan sociaal tocante posibel aumento di casonan di Kawasaki-LIKE syndroom relaciona na covid-19, dr Ponson ta infatisa cu esaki no ta conforma ainda y cu tin investigacion andando riba e casonan aki. Mirando cu mundialmente e casonan di Kawasaki ta relativamente abou den paisnan cu tin epidemia grandi y mirando e cantidad di casonan positivo di covid-19 na Aruba cu ta hopi abou, mayornan no mester tin miedo cu esaki por pasa cu nan yiu(nan).
Awor cu scolnan ta bay habri mayornan ta puntra si nan yiu(nan) ta safe na scol. Por bisa cu Pediatranan di Aruba a consulta asocacionan Internacional di Pediatra na Hulanda cu ta Nederlandse Vereniging voor Kindergeneeskunde (NVK) pa haya sa nan punto di bista riba e topico aki. Segun NVK e rol di mucha den plama of transmiti e virus ta hopi abou casi nada. Tambe ta wordo menciona cu e virus di Covid-19 serca mucha ta un malesa hopi leve y cu e risico di complicacion ta hopi abou hasta pa muchanan cu malesanan cronico manera astma of diabetes. Esaki tawata visibel tambe serca e casonan na Aruba.
Tambe a consulta cu asosacion di Pediatra na Merca cu ta American Academy of Pediatrics. Nan a publica criteria pa habri scolnan bek. Un di nan criterianan ta cu e epidemia local mester ta bou di control, mester tin un sistema di test, monitor y di contact “tracing” loke ta e situacion na Aruba actualmente. Pa por habri scol ta nesesario pa tin medidanan di prevencion “in place” manera por ehempel labamento di man, venitlacion y un sistema di screen y monitor di alumno y staf ora nan ta malo. Tambe a duna ehempelnan di con por regla un poco e distanciamento un poco entre alumno y docente door di haci klasnan mas chikito, parti e pauzenan of laga e docentenan cambia di klas envez cu e alumnonan ta keda cana y cambia di docente. Esakinan tawata algun di proposicionan di Merican Academy of Pediatrics pa habri scol.
Dr Ponson a caba su presentacion informando cu e conclucion ta cu e situacion na Aruba na e momento aki ta bou control, riesgonan pa mucha ta hopi abou, ta safe pa muchanan ta na scol y esaki ta un indicacion pa nos cu ta e momento pa nos habri scolnan bek pero mas cu claro aplicando medidanan di prevencion y tambe traha na un plan B den caso cu mester bin un lock down bek den futuro.


text:
01-2019 – KvK ta anuncia directiva 2019: A elegi Presidente y Vice-Presidente nobo Directiva di KvK
Oranjestad – Awe 9 di januari 2019 a tene e prome re di directiva di Camara di Comercio y Industria di Aruba (KvK). Un di e puntonan importante di agenda pa e re aki tabata eligi un presidente y vice-presidente di e directiva pa aña 2019.
Representacion den directiva
E directiva di KvK ta consisti di miembronan cu ta representa negoshinan cu ta forma parti di grootbedrijf y kleinbedrijf. E miembronan di directiva a elegi unanimamente Sr. Kawish Misier como presidente y Sr. Satish Daryanani como vice-presidente di e directiva pa aña 2019. E directiva ta conta tambe cu un miembro nobo den persona di Sra. Monica Kock. Demas miembronan ta: Sra. Wanda Broeksema, Sra. Alexlindy Croes, Sr. August Croes, Sr. Randall Croes y Sr. Lionel de Cuba. E presidente y vice-presidente, hunto cu e secretario/director ehecutivo, Sra. Sonja J. Velthuizen, ta forma e directiva diario di Camara di Comercio. Sr. Omar Tromp lo fungi como presidente suplente den caso cu presidente o vice-presidente ta ausente. E directiva di KvK ta encarga cu e maneho y strategia di e organisacion y e secretario/director ehecutivo, huntu cu e personal di KvK, ta percura pa e funcionamento y actividadnan diario di KvK.
Un team dinamico
E directiva di KvK ta hopi entusiasma y KvK ta premira cu hopi retonan existente lo haya nan debido atencion. E board ta consisti di empresarionan cu tin Aruba y e sectornan comercial na pecho y cu den nomber di sector priva ta traha duro pa mantene bon comunicacion cu sector publico. E funcion di un miembro di directiva ta basa riba e deseo pa traha na bienestar di comunidad di Aruba. E ta un trabou boluntario di e empresario cu ta duna extra di su tempo banda di su propio negoshi pa yuda hiba Aruba completo dilanti.
Directiva di KvK ta cla y dispuesto pa yuda tur cliente y miembronan di KvK y tin oido pa tur sector comercial. KvK lo continua cu su metanan y lo sigui traha duro y conseha gobierno di Aruba pa comercio di Aruba sigui crece y duna di su experiencia y sigui stimula ideanan inovativo.
Aruba, 9 januari 2019
Camara di Comercio y Industria (KvK)


text:
Abogado ta reacciona den Corte - ORANJESTAD (AAN): Diahuebs mainta, Corte den Promer Instancia a trata e caso penal cu Ministerio Publico
All Stories
ORANJESTAD (AAN): Riba Diamars atardi, Ministerio Publico a informa cu a dicidi pa stop e detencion di e sospechoso di inicial K.J.G.-M.
Investigacion di asesinato di Poentje Castro ta den full speed -
ORANJESTAD (AAN): Corte Comun di Husticia a recientemente trata e keho di e preso E.G.C.L. contra pospone su VI (voorwaardelijke invrijheidsstelling, libertad condicional) te 3 di November 2021.
Nan ta sera separa den KIA - ORANJESTAD (AAN): Den e caso di tiramento na San Nicolas, caminda e homber G.V.F. a tira e homber B.,
ORANJESTAD (AAN): E homber J.L. ayera mainta a presenta dilanti Hues pa duna cuenta pa loke el a haci. E ta wordo acusa di malversacion di mas cu 61 mil florin na Censo.
Exactamente 3.911 dia despues cu a tire mata - ORANJESTAD (AAN): Un poco mas cu cuatro luna pasa, esta Diamars 20 di Augustus, Ministerio Publico a manda un relato pa indica cu nan a habri e caso back di asesinato di Poentje Castro.
El a worde condena na 7 luna di prison - ORANJESTAD (AAN): E hoben masculino A.v.d.L.(19), riba Diabierna mainta a presenta dilanti Hues
Fiscal a baha pisa riba e acusado cu ta bisa cu e no ta corda - ORANJESTAD (AAN): Corte den Prome Instancia a trata e caso penal cu Ministerio Publico
ORANJESTAD (AAN): Dialuna den oranan di mainta, Hof di Corte Superior a manda via email nan decision riba e reclamo di Eugene Lampe contra e decision di Minister di Husticia cu e no ta haya libertad condicional na Augustus 2021 sino na November 2021.


text:
KRALENDIJK – E siman akí Sentro Deportivo Jorge Nicolaas ta habrí solamente riba djamars 1 di yüni i djaweps 3 di yüni pa hende ku ke pasa angua kontra corona. Riba e dianan aki siudadano nan por pasa angua kontra corona for di 09:00 – 14:00 or sin sita. Suidadanonan ku tin pregunta tokante e bakuna por hasi nan preguntanan riba djamars 1 di yüni i djaweps 3 di yüni di 09:00 – 14:00 or na e dòkter ku ta presente na e kompleho deportivo. Despues nan por pasa angua si nan ta deseá esei.
Post Views:
12


text:
WILLEMSTAD – Na Kazèrne di Marina na Suffisant 24 alumno ayera a risibí nan barèt. P’e
aspirant militarnan e entrega di e barèt t’e punto di klousura di nan Formashon
Elemental, ku a dura seis luna. Di e alumnonan ku a pasa nan Formashon ku éksito, 20 ta di Milisia di Kòrsou, 4 di Milisia di Aruba.
E siman aki e alumnonan tabatin nan asina yamá ‘final exercise’ ehersisio final, durante
kua tur e lèsnan di e formashon a kulminá. E ehersisio final aki ta kontené entre otro
operashonnan amfíbiko (desde laman pa tera), operashonnan den áreanan urbano i
ehersisionan di opservashon.
E ehersisio final a keda klousurá ku un marcha final di 25 kilometer, ku a finalisá riba djabièrnè mainta na Kazèrne di Marina na Suffisant.
Einan e alumnonan a haña un agasaho kaluroso, despues di kua e seremonia a sigui durante kua
nan a risibí nan barèt.
Ku esaki e Formashon di Kombate aki di e milisianonan a terminá. Aworaki pa tres luna
mas, nan ta bai sigui ku e módulo di Protekshon i Siguridat. Despues di esaki numa e
Milisianonan por keda huramentá tambe.
Hefe di Sentro di Formashon CARIB, Kapitan di Marinirnan, Pieter ta bisa: ‘’E alumnonan durante e último lunanan a keda eksponé na tur tipo di prueba, durante kua nan a bira mental i físikamente mas fuerte. Nan a prueba di tin e karakter korekto.’’


text:
Miembro di e fraccion di AVP den parlamento Marlon Sneek ta denuncia cu apesar gobierno a papia cu no ta bay retira ningun hende na aeropuerto, e tin informacion cu empleadonan a cuminsa haya carta.
No ta awo, for di 7 luna pasa caba, el a bisa, a bin ta informando di “e abuso cu ta tumando luga na Triple A. Minister Dangui Oduber a core sali pa bisa cu no ta berdad, cu niun hende no ta bay cas, mientras cu payasonan di Parlamento tambe a organisa un actividad na Club Caiquetio bisando nan pa keda trankil pasobra ta bay manda carta pa minister y CEO di Triple A. Awe e realidad ta riba mesa.”
Dia 15 di december, trahadonan a haya carta recordando nan cu no tin trabou pa e aña cu ta bin, y cu lo bay Corte pa busca permiso pa manda hendenan cas. A pidi e empleadonan en cuestion pa entrega tur material di Triple pa dia 14 di januari.
Sneek ta cuestiona e maneho aki, pasobra Triple A ta haya subsidio di salario y ta un di e prome companianan cu a sinti movecion ora cu a cuminsa ricibi vuelo. “Un compania cu tin 258 miyon florin riba nan cuenta di banco. Un compania cu tur aña ta book ganashi di riba 25 miyon florin pa aña, awe ta manda trahadonan cas. Mas tristo ta cu puntra boluntarionan pa traha 4 ora, y e grupo ey tambe a haya carta.”
Loke e parlamentario tin entendi, trahadonan di uitzendbureau ta bay haci e trabounan necesario na aeropuerto. “Loke nos a bisa shete luna pasa, awe ta un realidad den Triple. Den un compania estatal trahadonan a wordo manda cas, y tin rumornan cu e mesun hefenan cu tin uitzendbureau cu lo haci trabou di esnan manda cas. Esaki ta e realidad di partido MEP y minister Danqui Oduber.”
A cuestiona con por ta posibel cu e trabou a keda existi, pasobra personal di uitzendbureau ta bay haci esaki, y a manda hendenan di aeropuerto cas. “Esaki despues cu a gaña nan den un reunion den Club Caiquetio. E carta ta papia palabra cla.”
Parlamentario Sneek ta denuncia cu minister Oduber a djodjo durante e tres añanan cu e ta minister hincando personanan den aeropuerto y esnan cu tin 30 aña den servicio mester sufri. Pero yiu di parlamentario si ta haya trabou fiho, pero otronan cu a duna gran parti di nan bida na e compania aki, mester bay cas. E ta un realidad cu basta trahado ta cera aña cu ne. Esaki ta e gobierno cu tin e ser humano central, un berguensa total.”


text:
Pa medio di bon cooperacion y un “memorandum of understanding” firma entre Arubaanse Voetbalbond (AVB) y PEC Zwolle, un biaha mas e asociacion di futbol di Aruba a logra haya Rini Coolen como “bondscoach” pa train e seleccion di Aruba cu ta participa na e “Caribbean Cup” na luna di maart. E bondscoach a yega Aruba dialuna y e mesun anochi caba a reuni cu e seleccion di Aruba pa un prome training.
“Lo tin cuater training despues cu e hungadonan cumpli cu e weganan di e campeonato local actual”, asina Rini Coolen a bisa. E hungadonan di Hulanda lo yega den transcurso di e siguiente simannan y lo tin un training cu tur hungado hunto.
E seleccion lo hunga dos wega di Caribbean Cup. E prome ta tuma luga na Antigua riba dia 22 of dia 23 di maart, Richard Dijkhoff, Presidente di AVB a bisa. El a splica cu a ricibi dos diferente fecha y ta wardando pa e decision final di parti di organisadonan di Caribbean Cup encuanto di e esaki. E di dos wega, cual ta versus e ekipo di St. Kitts y e wega ey lo tuma luga na Aruba riba dia 26 di maart 2016. Ta bon pa bisa acerca cu e campeon di Caribbean Cup lo hunga den e “Gold Cup” otro aña na Merca.
Richard Dijkhoff a comenta cu lo tin diferente anuncio cu informacion di e hungadonan pa cu e wega na Aruba pa sigura cu stadion ta yen atrobe cu fanaticonan pa apoya Team Aruba.
Rini Coolen tabata na Aruba na september ultimo y e conoce mayoria di e hungadonan di e seleccion di Aruba caba. El a traha tambe un pre-seleccion di hungadonan cu ta biba na Hulanda y den transcurso di e proximo simannan lo anuncia kende ta e seis of shete hungadonan cu lo biaha for di Hulanda pa uni na e seleccion di Aruba. E team lo consisti di mayoria hungadonan cu ta biba na Aruba mes, Coolen a bisa.
E bondscoach a yega Aruba cu hopi entusiasmo y energia pa cuminsa cu e trainingnan di biaha. E lo ta observando e hungadonan tambe durante di diferente wega. E kier mira nan hunga den competencia, el a bisa y ta p’esey el a bin Aruba e siman aki. Rini Coolen a haci su huiswerk prome cu tur cos, mirando weganan di e teamnan di St. Kitts y Antigua pa ta bon orienta riba e puntonan di enfoke cu ta necesario pa e team di Aruba.
Richard Dijkhoff a agrega cu e hobennan na Aruba a cuminsa prepara for di januari caba y e escogencia final ta un decision di Rini Coolen, como e bondscoach. AVB ta contento cu por a yega na un acuerdo cu PEC Zwolle y logra haya Coolen como bondscoach na un tarifa hopi rasonabel.
Arubaanse Voetbal Bond a sigura cu tur e hungadonan, cu excepcion di dos for di Hulanda, ta conoci caba y a hunga den e seleccion di Aruba pa e rondnan di eliminacion pa Copa Mundial aña pasa. No ta sigur si Breinburg di NEC Nijmegen lo cura di su lesion pa por hunga e weganan pa nos seleccion y ta wardando pa resultadonan final di su testnan. Posiblemente Bonifacio lo uni na e seleccion tambe, pero ta pendiente pa documentonan cu ta confirma oficialmente su lasonan cu Aruba. Aruba tin un bondscoach profesional, pero no ta confirma ainda kende lo forma parti di e seleccion finalmente; AVB a dicidi cu lo laga e decisionnan tocante hungadonan y trainingnan pa e coach tuma.
“Tin un compromiso grandi y e entusiasmo ta halto”, segun Richard Dijkhoff. El a conclui bisando cu e presencia di un coach profesional no solamente ta hisa e nivel di accion di e seleccion, pero tambe ta refleha den weganan di campeonatonan local y pues ta un bentaha hopi grandi.
A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. E ta responsabel pa sanciona e refereenan y e torneonan di futbol organisa pa mayoria liga. Nan oficina principal ta situa den Compleho Deportivo Frans Figaroa na Noord.


text:
WILLEMSTAD – Danki na yudansa finansiero di gobièrnu di Kòrsou e trabounan pa drecha nos stadion nashonal a start djaluna último, 12 febrüari 2018 i lo terminá aproksimadamente pa promé mart 2018.
Manera ya ta konosí, Stadion Ergilio Hato for di novèmber 2016 no por wòrdu usa pa weganan di futbòl ya ku e yerba artifisial a ser dañá durante un konsierto ku a tuma lugá den SDK.
Despues di hopi lucha i ku koperashon di gobièrnu, e trabounan a kuminsá. Den komienso di mart e deporte rei, futbòl lo por bolbe kuminsá hasi uso di nos stadion nashonal.
E trabounan ta tumando lugá den 4 fase kaminda a parti e tereno den 4 pida i ta lanta e yerba fase pa fase pa asina por drecha e superfisio ku a ser dañá. Tanten ku ta drechando e parti abou di e yerba di e promé parti ta kita e yerba di e di 4 parti pa e tambe wordu drechá. Despues ku e parti abou di fase 1 ta kla drechá ta bòltu e yerba bèk i poné na su luga. Asina lo sosodé ku e otro fase nan tambe.
Ta kalkulá ku tur trabou lo terminá promé di mart 2018. Despues di esaki e partidonan di futbòl por bolbe mira akshon den SDK. Miéntras preparashonnan pa e weganan di nos selekshon nashonal di dia 23 i 26 mart próksimo kontra e selekshon di Bolivia lo por tuma lugá den nos stadion nashonal.
Un danki ta bai na gobièrnu di Kòrsou, Edelgras, CWM i tur esnan ku a hasi posibel ku futbòl por bolbe hasi uso di SDK. Tabata ku esfuerso grandi di presidente di FFK ku e trabounan por a kuminsá na tempu pa asina pa otro luna futbòl por bolbe kuminsá hasi uso di nos stadion nashonal. Despues di mas ku 1 aña i 4 luna ku e tereno tabata dañá.
Un danki tambe ta bai na Fundashon Barika Hel i Stadion Dr. Antoine Maduro kaminda tur nos weganan di kampionato a tuma lugá i lo sigui tuma lugá repartí entre stadion Dr. Antoine Maduro i Stadion Ergilio Hato.
Fanatikonan di futbòl prepará boso pa por wak nos weganan di kampionato i e gran enkuentronan di nos selekshon nashonal kontra Bolivia na mart próksimo.


text:
ORANJESTAD – Proximo siman comunidad di Aruba lo tin dos oportunidad hopi importante di conoce, adelanta na e eleccion Parlamentario, con nos ta sistema electoral ta hinca den otro. Tambe por siña con y pakico ta vota y ademas con ta reparti zetel y restzetel. E anochinan di informacion pa publico ta tuma luga diamars 5 di augustus na MFA Noord y diaranson 6 di augustus na MFA Paradera; ambos anochi entre 7or y 8’or y mey.
Elton Hart, Gerente General di MFA Paradera a splica cu ta trata di un actividad cu no ta liga na un organisacion politico y en realidad, ta forma parti di nan serie di lectura informativo cu a bin ta presentando tur luna riba diferente topico. Den e caso aki, e experto cu lo hiba palabra ta mr. Luciano Milliard, kende ta un conocido experto den ley constitucional.
E contenido di e lectura ‘Sistema Electoral na Aruba’ ta consisti di e siguiente puntonan: Historia di nos sistema electoral, con el a inicia, di unda el a origina y for di ki tempo el a establece. Despues lo sigui un splicacion di con e sistema electoral ta hinca den otro, ken tur mag vota, pakico nos ta vota. Tambe lo papia riba con un partido ta yega na un zetel, kico ta un restzetel y con ta bereken esaki y, finalmente, ki ora un gobierno ta demisionario.
Entrada pa e evento ta gratis, pero ta recomenda un y tur interesa pa asisti, pa yega trempan y asina garantisa un bon luga di parkeo y pa sinta. E anochinan informativo ta wordo organisa independientemente y den cuadro di MFA su concepto di comparti informacion importante cu e comunidad unda e ta ubica. E serie di lecturanan lo continua den e lunanan nos dilanti y e temanan lo keda anuncia na su debido tempo. Pa mas informacion, por por yama 281-0001 of 281-0005.


text:
E realidad di cambio climatico y su consecuencianan mundial, y en espacial pa nos isla cu crecemento den e nivel di lama, ta exigi un manera di hiba bida diario cu respeta nos medio ambiente. Cu esaki den mente, e Hyundai IONIQ Electric ta haci su entrada den mercado di Aruba. Cu un di e causanan di cambio climatico e CO2 produci dor di auto su exhaust, IONIQ Electric ta presenta e solucion mas optimal contra motornan di gasolin, e inclusive compara cu autonan Hybrid of Plug-in Hybrid, cual mientras cu nan ta haya asistencia di motornan electrico, toch ta mantene un parti di su propulsion cu motor di gasolin.
Hyundai IONIQ Electric no ta produci ningun exhaust. Mas ainda, e no ta rekeri di azeta tampoco, como cu e motor electrico ta un “Permanent Magnet Type”, cual no ta experiencia ningun tipo di friccion. Cu esaki e motor su uso ta mas eficiente, y e ta mas duradero. Pa locual ta potencia ta ser indica cu IONIQ Electric por logra un aceleracion di 0 pa 100 Kph den menos cu 10,8 seconde, y esaki cu un ahorro substancial pa locual ta e gastonan.
Estimacion preliminario ta indica cu e IONIQ lo por costa den coriente un 30% pa 50% menos di locual un modelo cu motor di gasolin di size similar lo costa na pompstation. Y pa locual ta su maneho evaluadornan tanto na Europa como na merca ta duna impresion positivo pa locual ta e IONIQ. E auto ta stabiel y trankil, cu un bon aceleracion. Adicionalmente ta ofrece tres opcion di maneho, Normal, Eco y Sport, cual ta afecta tanto e cantidad di braking cu e auto ta haci normalmente pa asian recarga e bateria, como e nivel di potencia manda na e motor.
Y den un feature unico den mercado, e conductor por dicidi ki tanto regeneracion ta ser haci pa e coriente. Regeneracion di coriente ta tuma lugar ora auto ta baha speed, y e motro ta haci uso di esaki pa recarga e bateria. IONIQ Electric ta duna oportunidad di kies cuanto e motor ta ofrece na resistencia ora pia ta ser kita for di e throttle pa asina e regeneracion tuma lugar. Mas resistencia, mas ta e reduccion di speed ora kita pia di brake, y mas regeneracion di coriente na e bateria.
Hyundai a dicidi di haci IONIQ su styling atractivo y consistente cu otro autonan di Hyundai. Esaki ta un tactica diferente na esun usa dor di otro autonan electrico, cual design ta hopi diferente di autonan regular. IONIQ Electric su styling, denomina “Visual Aero” ta ofrece linjanan sofistica y refina, cu chrome accents na diferente punto di e auto, y un grill totalmente distintivo. E interior di e IONIQ Electric ta sigui cu e styling atractivo. Mas ainda, ta sigui cu e meta di responsabilidad ambiental, como cu e interior ta conta cu materialnan recicla.
Mas ainda, IONIQ Electric ta ofrece un variacion di features. Entre otro, IONIQ Electric ta conta cu wireless phone charging, Bluetooth, Reverse Camera, Steering Wheel Controls y mas. Pa locual ta e recarga di e auto aki, esaki por tuma lugar na un plug normal di coriente di cas, y esaki lo tuma for di bashi te full charge un 10 hora, cual ta haci un ocurencia normal cu doñonan di EV ta haci uso normal di coriente di cas pa cu esaki. Pa locual ta riba caminda, tin un red creciente di estacionnan di recarga, y Elmar ta preparando un infrastructura completo di puntonan di carga cu charger special, cual por recharge e auto completamente den menos di mey ora.
Elmar tambe ta ofreciendo e posibilidad di instala un aparato similar na cas di cliente, sea cu e lo pone prome cu caha di coriente y cliente lo paga pa esaki cu systema prepago cu lo ser usa den charging stations publico, of e ta haci e instalacion di esaki despues di e caha di coriente, cu cual cliente lo haci uso di e coriente di su cas cu e aparato aki.
IONIQ Electric ta conta cu e calidad di Hyundai, cual ya caba a ser refleha na premiacion pa IONIQ como “Car of the Year” tanto na Francia como na Sweden, den reconocemento pa e auto su calidad, excelente maneho y design. Naturalmente, e Hyundai IONIQ Electric ta conta cu e respaldo solido di piesa y servicio di Garage Centraal Aruba, cu un garantia completo di 5 aña. Esaki ta habri un opcion importante na clientenan cu te awor tabata forza di sea cumpra autonan segunda mano na nos isla of importa un auto si nan tabata desea di tin un auto di e tipo aki.
E invitacion finalmente a ser extendi pa tur esnan cu ta interesa den e Hyundai IONIQ Electric pa pasa bishita Garage Centraal Aruba pa sera conoci cu e auto aki.


text: KRALENDIJK — E konosido aktor Harrison Ford a hasi su último bishita awe mainta na Between 2 Buns. Harrison di 77 aña kende a nase na Chicago, tin algun dia di bishita na Boneiru. Tur mainta e i su hendenan a desayuná na Between 2 Buns serka Ana Makaai i empleadonan. Harrison tin 5 yu i for di 1966 el a kuminsá e bida komo aktor. Entre otro el a aktua na Hollywood den “Star Wars” i “Raiders of the Lost Ark”. Otro pelíkula ku el a bira hopi konosí ta “The Fugitive” (1993), “Air Force One” (1997). Asina por menshoná un kantidat di pelíkula hopi konosí di Harrison. Trahadónan di Between 2 Buns a pèrkurá meskos ku ta e kaso ku tur kliente, pa Harrison i esnan huntu kuné haña un tremendo trato. Na final di nan desayuno tabata momentu pa saka algun potrèt pa despues e kontinuá. Tur hende tabata impreshoná di tabatin e oportunidat pa topa, sirbi i saka potrèt ku un persona asina famá. No ta fásil top’é i aserk’é. Algun potrèt ku Ana doño di Between 2 Buns a manda pa Radio Live 99.9 FM.


text:
Riba diadiomingo 26 di October, e miembronan di Kiwanis Club of San Nicolas (KCSN) a reuni na Tierra de Sol pa nan conferencia di fin di aña Kiwanistico. E conferencia tawata tin como meta pa evalua e proyectonan di e club realisa den e aña anterior segun e vision di e plan strategico. Alaves e comisionnan a duna diferente presentacion tocante nan planes pa e siguiente aña kiwanistico y di ki manera specifico por sostene e muchanan y hobennan den nos comunidad mas efectivo.
Durante e conferencia tambe tawata tin un momento special unda a instala 4 miembro nobo. Ta trata di Esther Emerencia Gomes, Daphne Connor, Tricia van Heynigen y Charmin Angela Lewis, tur profesional den nan propio ramo cu boluntad y curason pa yuda nos muchanan.
Parti di e conferencia tambe tawata un family day. E muchanan di e miembronan a pasa un tempo placentero siñando con pa hunga golf bou di guia di e instructornan tremendo di Tierra del Sol Golf Club.
Kiwanis Club of San Nicolas kier a gradici tur e miembronan, tur e otro clubnan cu ta forma parti di e famia di Kiwanis na Aruba y Division 26, tur e stakeholders, sponsors y donors cu a kere den nos vision y cu a aporta na un of otro manera na beneficio di nos muchanan.


text:
WILLEMSTAD: “Marilyn ta honesto i e tin kurason pa hende. Hopi nesesario den polítika. Ademas e sa di kuido di salubridat i na esaki – ta mi opinion personal – mester kambia hopi na Kòrsou.” Na palabra ta Naomi Giterson. For di 2002 e ta enfermera i asistente di Moses, e fundadó di Movementu Progresivo.
“Ounke mi a pasa 5 aña na Hulanda pa kaba mi estudio”, Giterson ta hari. “Ora mi a bini bèk na 2014 mi ‘doño di trabou’ a bira polítiko.”
Plan
E sala di espera ta kasi bashí. E asistente di dòkter ta midi preshon di señora Martina i despues ta wak e agènda di dr. Moses. “Mi ta planeá e dia minusiosamente, pasobra dòkter ta hopi okupá.” Espesialmente promé ku elekshon esei ta nesesario, segun Giterson. Tòg, asina e ta sigurá, Marilyn semper t’ei meinta, niun pashènt no ta sufri bou di e karera polítiko di e dòkter.”
Midi
E pashèntnan mes ta un bon manera pa midi i haña sa mas tokante di abusu den kuido, Giterson ta bisa. “Espesialmente pashènt di SVB ta pasa malu. Propio riesgo, mal previshon di remedi, yen di kos. Marilyn ta esun di promé un ku ta tende den kiko nan ta pasa.”
E forsa di Marilyn, segun Giterson, ta su komunikashon. “E ta kla i interesá. Ora bo papia kuné ta manera bo ta papia ku bo mihó amiga.
Pobresa
Marilyn nunka no ta hasi e kosnan ku e ta hasi ku interes propio, Giterson ta haña. “E ta hasié pa e hendenan. Bo ta sinti esei na tur kos. Su fókùs den su ofisina ta pa hende pober.”
“Tin bia mi ta bai kuné bai bishitá pashènt. E ora ei mi ta spanta di mira kuantu pobresa tin na Kòrsou. Mi no tabata sa. Marilyn a mustra mi ku tin un otro banda di Kòrsou. Un Kòrsou ku e ke trata kuné den polítika. Ta p’esei e ta haña mi voto.”
Outor Dick Drayer


text:
Fundacion Movemiento ta bida (FMTB) kier anuncia na tur e fanaticonan di bon fiesta cu e anja aki diasabra dia 11 di november nos ta celebra nos di “6” Fundraising “Nochi di Baliadornan” den Renaissance Covention Center for di 8 or te cu 1 or.
Manera tur anja e fiesta aki lo hiba bo back den tempo y laga bo pasa un anochi inolvidabel.
FMTB a tene cuenta cu tur hende y a baha e prijs di entrada te na Afl 50,00 pa persona, dunando asina back na tur esnan cu semper a juda nos, juda otro.
Lo bai tin 3 banda fuerte cu lo demonstra cada uno loke nan tin aden y specialmente con bon nan por laga bo balia ,canta y goza. The Strangers y The NewTramps lo tei presente pa hiba tur hende den trance formal gozando di e anjanan 60 te cu 90.
Ban back den tempo di Shindig y Flower Power. Temponan dushi di Aruba unda fiestanan tabata cuminsa diadomingo merdia 2’or . Ken no ta corda e fiestanan den Club Surnam, Club Orquidia, Bonaire Club, Eagle Club , Strand Hotel y hopi lugarnan mas rond di Aruba unda e teenagernan tabata goza.
Pa e anja aki FMTB a hanja e top artista di Corsow Edsel “Payo”Juliet cu su Banda Loca cu a coopera y a disidi cu e lo bai duna e anochi aki un extra swing cu su cancionan conoci di tur tempo manera,Dale cu Awa, Ata e fiesta ta bai cuminsa, Bo no ta bira bieuw y awor e la caba di lanza su ultimo produccion Respeta Cultura.
Ambiente lo ta bai tin diasabra anochi dia11 di november den Renaissance Convention Center cuminsando for di 8’or te cu 1’or. Un bataya fuerte di e bandanan caminda nos tur lo pasa un anochi sumamente agradabel topando amigo y amiganan di e tempo ei.
Busca bo caarchi na Cliffix, Cas di Cultura, Precious Anardey y na oficina di FMTB na IBISA.
Corda cu entrada ta limita dus cumpra bo caarchinan na tempo pasobra e fiesta aki no ta bai worde ripiti. Por reserva mesa tambe na nos oficina na tel 5868651 ,5942546 y 5930854
Baliamento ta sumamente bon pa tur hende asina ta no keda cas pa otro conta bo con dushi nan a pasa.
Nos ta warda un y tur.


text:
Konferensha di Prensa 17 april 2020
Written by Admin on 17 April, 2020
Dr Izzy Gerstenbluth a konfirma awe ku tin :
14 kaso positivo
1 morto
2 bou di vigilansia
1 den hospital
10 rekupera
18 kontrola den karenten
12 ku a bin di afo den karentene
Na tur 269 a keda di test
Pa COVID-19
Prome Minister
Eugene Rhugenaath
A bisa ku e pakete di solidaridat ta pa mantene kuponan di trabou.
E asina yama
“Nood fonds”
Esaki a keda dirigi pa
Sra Dasy Carolus
Por haña tur info riba
[email protected]
Riba e website aki mes por manda tur aplikashon
Minister Koeiman :
Gobiernu a bin ku alivio pa kobradonan di onterstand
- Karchi kombestibel pa kinsena
Soltero. 75,-
Soltero ku yu 150,-
Kasa ku yu 225,-
No mester aplika pa karchi.
Ta parti karchi 27 april pa 1 mei.
- Esunnan ku si mester yena aplikashon ta :
Personanan ku a perde trabou despues di 15 mart
Nan lo risibi un maksimo di 1000,- pa luna, si bo tabata gana 1000,- pa luna of mas.
Si bo tabata gana bou di 1000,- bo ta risibi e montante ku bo tabata gana.
Mester aplka i manda slip di salario.
Bo mester tin kuenta di banko.
- Sin trabou prome 15 mart lo risibi pa
Soltero 300,
Parega kasa ku yu 450,-
Minister Ekonomia
Sra Mc William
Mi negoshi ku tin fiansa na Opna of Korpodeko
Tin despensashon
Ampresario sin empleado esta independiente lo por risibi 1335,- pa luna
Si bo no ta registra na KVK, MEO lo yuda pa inskribi gratis
Empresa ku por haña yudansa di 20 pa 80 o/o di salario pa trahadornan tambe mester hasi aplikashon
Por aplika pa hasi Fiansa tambe
Pa esei por registra riba e website
[email protected]
Sra Carolus.
Noodfonds a tarda pa motibu ku mester a warda riba fondonan.
Awor a logra haña e fondonan por ehekuta.
Algun di e temannan si a kai afo.
Por ehempel
Supermerkadonan no ta bin na remarke pa yudansa.
Pues tur hende i of empresario mester yena e aplikashonnan di nobo.
Kobradonan di onderstand no mester registra mas. Nan ta registra kaba
Website ta aktivo entrante mayan 18 April 2020


text:
Major League Baseball
Major League Baseball (MLB) ta un organisashon di beisbòl profeshonal i ta esun mas bieu di e kuater liganan di deporte major profeshonal na Merka i Canada. Un total di 30 ekipo ta hunga den e American League (AL) i e National League (NL), kua a operá komo ententidat individual for di aña 1901 i 1876 respektivamente. Na aña 2000 e dos liganan a uni bou di e nòmber Commissioner of Baseball. Tambe e organisashon ta maneha e liganan di minor league baseball, kual ta konsisti di mas o menos 240 ekipo ku ta afiliá ku e ekiponan major. Huntu ku e International Baseball Federation, e liga ta maneha e torneo internashonal di World Baseball Classic.
E promé ekipo profeshonal fundá tabata keda na Cincinnati i a keda fundá na aña 1869. E promé dekadanan di beisbòl profeshonal tabata wòrdu karakteristiká pa rivaldat entre ekipo i hungadónan ku frekuentemente tabata move di un ekipo pa otro òf di un liga pa otro. E periodo promé 1920 den beibòl ta konosí komo e dead-ball era; masha poko hungadónan tabata bati home run durante di e temporada ei. Beisbòl a sobrebibi un insidente konosí komo e Black Sox Scandal kual a sosede na e 1919 World Series. E deporte a popularisá mas den e añanan 1920 i a sobrebibí temporadanan ferfelu manera e Great Depression i Segundo Guera Mundial. Korto tempu despues di guera, e barera di koló den beisbòl a keda kibrá pa Jackie Robinson.
Añanan 1950 i 1960 tabata un temporada di ekspanshon di e AL i NL i despues stadionnan nobo i yerba artifisial a sigui kambia e wega den añanan 1970 i 1980. Home run nan tabata domina e deporte durante di añanan 1990 i media a kuminsa diskutí uzó di steroids bou di e hungadónan di liga major durante di añanan 2000. Na aña 2006 un investigashon produsí pa Mitchel Report a implika ku mayoria hungadó tabata uza supstansianan prohibí pa subi nan prestashon durante di partidonan.
Awendia MLB ta inkorpora trinta ekipo: bintinuebe ku ta keda den Merka i unu ku ta keda den Canada. Ekiponan ta hunga 162 wega kada temporada i 5 ekipo den kada liga ta avansa pa e torneo ku ta tuma lugá despues ku temporada sera. Esaki ta kulminá den e World Series, un torneo entre dos liga kaminda ku ta wak best-of-seven. E torneo akí ta data bek na aña 1903. Partidonan di beisbòl ta wòrdu transmití den henter Nort Amerika i tambe den varios otro pais mundialmente. Enkuentronan ta wòrdu transmití pa medio di televishon, radio i internet.
Peloteronan di Aruba i Kòrsou[editá | editá fuente]
Prosedente di e islanan Aruba i Kòrsou tabatin i tin varios pelotero aktivo den Mayor League Baseball:
- Ozzie Albies - Kòrsou, 2017-presente
- Sherten Apostel - Kòrsou, 2020-2021
- Wladimir Balentien - Kòrsou, 2007=2009
- Roger Bernadina - Kòrsou, 2008-2014
- Xander Bogaerts - Aruba, 2013-presente
- Yurendell de Caster - Kòrsou, 2006
- Ivanon Coffie - Kòrsou, 2000
- Radhames Dijkhoff - Aruba, 1998
- Kenley Jansen - Kòrsou, 2010-presente
- Andruw Jones - Kòrsou, 1996-2012
- Jair Jurrjens - Kòrsou, 2007-2014
- Eugene Kingsale - Aruba, 1996-2003
- Calvin Maduro - Aruba, 1996-2002
- Shairon Martis - Kòrsou, 2008-2013
- Hensley Meulens - Kòrsou, 1989-1998
- Ralph Milliard - Kòrsou, 1996-1998
- Sidney Ponson - Aruba, 1998-2009
- Jurickson Profar - Kòrsou, 2012-presente
- Jonathan Schoop - Kòrsou, 2013-presente
- Andrelton Simmons - Kòrsou, 2012-presente
- Randall Simon - Kòrsou, 1997-2006
- Chadwich Tromp - Aruba, 2020


text:
PHILIPSBURG – Sarah Wescot-Williams a baha komo presidente di e parlamentu nobo despues di un diferensha di opinion ku formadó Theo Heyliger tokante nominashon di kandidato pa minister. Democratische Partij, e partido ku Wescot-Williams ta lider di dje ta na punto di retirá su sosten na koalishon i saka e minister aktual di Salubridat Publiko, Asuntunan Sosial i Labor Cornelius de Weever for di e partido.
E baimentu di DP no tin konsekuensha direkto pa formashon di un gobièrnu nobo. Heyliger su Verenigde Volkspartij (UP) por konta ku sosten di Cornelius de Weever i di Leona Marlin-Romeo i e tin un mayoria kómodo di 9-6 den parlamento.
Wescot-Williams djárason atardi a bisa ku DP por a nombra dos minister i un minister plenipotensiario na Den Haag. Tambe DP lo a entregá e presidente di parlamentu. DP tabatin Emil Lee i Yvette Halley na bista komo kandidato pa minister, i Perry Geerlings komo minister plenipotensiario. Solamente e nombramentu di Wescot-Williams komo presidente di parlamento a bira realidat.
Djaluna último e lider di DP a risibí un kopia di un karta di Cornelius de Weever – e presidente aktual di frakshon di DP – kaminda tin skibí ku el a pone su tio Leroy Weever i Rita Gumbs, kabes di un skol básiko, komo kandidato pa minister. Formadó Heyliger a aseptá nan.
Kiebro
Wescot-Williams ta haña ku e formadó no a kumpli ku loke a palabrá i el a skibi un karta pa tantu De Weever komo formadó Heyliger. Wardando nan reakshon ta manera ku un kiebro ku koalishon i sakamentu di De Weever for di DP ta solamente un formalidat.
Outor: Hilbert Haar


text:
Polis a detene nan tur y a confisca e vehiculo y a haya extra plachi number cu tampoco ta cuadra
Diamars mainta polisnan atento di distrito 2 (Noord) a nota un auto chikito sospechoso coriendo cu glas tinted cu varios persona preta riba otro aden y a para esaki pa control’e. Den dje polisnan a haya 5 persona sin ningun identificacion y den e auto ningun tipo di documento di e auto, mesora a detene nan tur y a confisca e vehiculo. Durante e control den e vehiculo a bin haya un otro plachi number cu tampoco ta cuadra cu e auto y es mas e number poni riba dje ni ta paga nada pa e aña aki. Vehiculo di transporte a presenta y a bay cu e sospechosonan pa warda di Shaba pa mira si enberdad nan ta legalmente na Aruba. Mientras uan takelwagen a bin busca e auto.


text:
KRALENDIJK – E atleta di 23 di aña di nos isla ku ta Abisai Pietersz, djadumingu último a gana e asina yamá “Romania Muscle Fest Pro”, esaki den e kompetensia kategoria “Men’s Physique” aya na Romania entre 17 atleta di e otro paisnan ku tabata den e kompetensia.
Ku esaki Abisai Pietersz a gana tambe e derecho pa otro aña na luna di desèmber, kompetí den e kompetensia pa e título di Mr. Olympia na Las Vegas den su kategoria di “Men’s Physique”.
Pa logra esaki, Abisai huntu ku dos otro atleta mas, di kua unu di Italia i unu di Brazil, a keda e último tresnan den e kompetensia djadumingu último, di kua for di un di nan lo mester a yega na un ganador di “Romania Muscle Fest Pro” kategoria “Men’s Physique” entre e 17 atletanan.
Aki Abisai Pietersz a sigui den kompetensia pa finalmente logra den su promé kompetensia Pro, gana esaki pa gana e derecho tambe pa desèmber otro aña, kompetí den e kompetensia pa e título di Mr. Olympia na Las Vegas.
Abisai Pietersz komo ku e ta biba na Hulanda, fin di siman pasá a kompetí pa Hulanda den e kompetensia aya na Romania i gana den su kategoria di Men’s Physique.
E ta hopi kontentu ku e logro aki, anke ku e la kompetí pa Hulanda di kua nos tambe ta kai bou di dje, pero su kurason ta keda bati Boneiru.
Djaluna mes Abisai a regresá Hulanda for di Romania.
Nos ta felisitá Abisai Pietersz ku e logro aki, di kua na un edat di 23 aña den su promé kompetensia Pro ta logra gana esaki tambe den su kategoria.
Abisai Pietersz tin un aña pa prepará su mes pa e kompetensia na luna di desèmber otro aña na Las Vegas.
Nos ta deseá Abisai Pietersz tur klase di éksito ku su preparashonnan durante esun aña di preparashon, pa tur kos bai bon kuné tambe den e kompetensia aki.
Riba potrèt Abisai Pietersz despues di a risibí su premiashon fin di siman pasá aya na Romania.


text:
KRALENDIJK – Defensor di pueblo nashonal ta tene konsulta e siman aki na Boneiru. Awe meinta tin hopi hende. Kuater trahadó kontinuamente ta atendé hende, habitantenan di tur gremio di pueblo ku un keho tokante gobièrnu òf un instansha di gobièrnu.
Reinier van Zutphen mes ta presente. E ta na Hulanda Karibense pa promé biaha for di tempu ku el a bira defensor di pueblo nashonal un aña pasá.
E dama ku awe meinta a drenta e edifisio chikí na Antriol, ta kontentu ku e por a konta su relato. E tin shete aña ta warda un kontesta. El a manda karta, email, pero nada. P’esei awe e ta bai defensor di pueblo ku su keho. Un asuntu di tereno. El a bini ku un ènvelòp yen di prueba.
Pata di kabra
E tin un problema ku gobièrnu lokal. “For di 2009 mi ta riba dje. E ámtenarnan di kuerpo públiko no ta aster mi. Niun hende no ta duna mi informashon, mi no ta tende nada! Mi ta spera ku e defensor di pueblo por ta un pata di kabra.”
Yvonne Kraan, kolaboradó di defensor di pueblo, último dianan a risibí un trinta i piku keho kaba. Tokante Ofisina di Kuido, Marechaussee, IND, OLB.”Awe pa kasualidat tin hopi kaso di tereno aseka.
Impuesto di tereno
Un hòmber mas grandi di edat no sa kon e mester paga e impuesto di tereno ku a subi drástikamente di su penshun. Kraan ta studia e papelnan ku e hòmber a bini kuné. “Hm, ta manera e oumento aki ta e resultado di un sistema fiskal nobo. Mi no sa si e defensor di pueblo por yuda bo, pero lo mi informá un bia mas.”” E ta splika: “Si un instansha traha segun e reglanan, no tin mashá ku e defensor di pueblo por hasi. Pero tin bia por rèk e reglanan un poko.”
Komishon di hür
Van Zutphen tambe ta haña ku e gobièrnunan mester anda mas fleksibel ku e reglanan. “Tin bia mi ta bira malu ora mi mira kon severo ta anda ku e reglanan. Na Saba i Statia mester bini un komishon di hür. E regla ta bisa ku mester tin un hurista aden. Ma no tin masha hurista riba e islanan ei. Eseinan ta e momentonan ku bo por wak ku no tin un otro solushon.”
Telefon
Den hopi kaso defensor di pueblo promé ta hasi un yamada na telefon, Van Zutphen ta bisa. “E ora ei nos ta puntra: Wak un bia mas si bo por solushoná esaki òf esaya’. Pero si e kehonan persistí òf ta forma un patronchi, nos ta investigá. Asina nos a investigá e manera slo ku Kuerpo Públiko Boneiru ta trata keho.”
I e rapòrt ei no ta disparsé den lachi, Van Zutphen ta sigurá. Promé ku el a bini e konsulta el a papia ku gobièrnu insular: Gobièrnu ke bai trata esaki. Pero si nada no sosodé ami ta riba dje.”
Defensor di pueblo pa mucha
Durante su bishita na Boneiru e defensor di pueblo a papia tambe ku un grupo di alumno di enseñansa sekundario. “Mi a bira tristu di nan problemanan, i kontentu alabes pasobra nan tabata sali pa nan mes interesnan.”Tòg e por hasi masha poko pa mucha. “Mi ta solamente outorisá pa bisa algu tokante instanshanan di gobièrnu. Si e muchanan tin un problema ku skol òf ku Jeugdzorg, mi no por hasi nada ku esaki.”
P’esei lo ta bon si bini un defensor di pueblo pa mucha na Hulanda Karibense, e ta haña. “Esei tin mas outorisashon i e ta pèrkurá pa e muchanan mes ta na palabra.”
Por lo pronto no tin bùdjèt pa esaki, loke ta sorprendé Van Zutphen: “Si Den Haag tin derecho di mucha na Hulanda Karibense haltu riba su agènda, esaki ta bai huntu ku un obligashon. Defensor di pueblo di mucha tambe t’ei pa henter Hulanda, bo no por djis salta un parti di e pais asina.”
Outor Janita Monna


text:
Gabinete Wever-Croes ๐ ๐๐ก๐๐ฆ๐ง๐๐ฅ ๐ง๐๐ข๐ก ๐ ๐ฅ๐๐จ๐ก๐ ๐๐จ ๐ฆ๐๐ก๐๐๐๐๐ง๐ข๐ก๐๐ก ๐๐ง๐ ๐ฌ ๐ฆ๐ง๐ ๐ฃ๐ ๐ง๐ฅ๐๐ง๐ ๐ก๐๐ก ๐ฃ๐จ๐ก๐ง๐ข๐ก๐๐ก ๐๐ ๐๐ ๐ฃ๐ข๐ฅ๐ง๐๐ก๐๐๐
Gabinete Wever-Croes
๐ ๐๐ก๐๐ฆ๐ง๐๐ฅ ๐ง๐๐ข๐ก ๐ ๐ฅ๐๐จ๐ก๐ ๐๐จ ๐ฆ๐๐ก๐๐๐๐๐ง๐ข๐ก๐๐ก ๐๐ง๐ ๐ฌ ๐ฆ๐ง๐ ๐ฃ๐ ๐ง๐ฅ๐๐ง๐ ๐ก๐๐ก ๐ฃ๐จ๐ก๐ง๐ข๐ก๐๐ก ๐๐ ๐๐ ๐ฃ๐ข๐ฅ๐ง๐๐ก๐๐๐
Dialuna Minister di Husticia y Asuntonan Social Rocco Tjon, a reuni cu sindicatonan FTA y sindicato STA. Dos reunion den cual varios punto di importancia a wordo treci dilanti cu segun e sindicatonan mester haya prioridad. Un di e puntonan cu ta resalta continuamente ta e necesidad pa reorganisacion.
Minister Tjon a splica cu locual cu por spera di su Ministerio den transcurso di e proximo lunanan ta cu lo duna prioridad na e diferente reorganisacionnan. Entre otro: reorganisacion di CEA, Migracion Aruba y Warda nos Costa. Cual segun e mandatario ta e 3 departamentonan cu a wordo treci dilanti door di e sindicatonan.
โUn punto cu nos lo kier yega na dje den futuro ta un plan di maneho โmeerjarenโ cu ta bay acapara tur e necesidadnan di personal pa aรฑanan nos dilanti. E plan aki lo encera nan posicion legal, ekipo, material y tur locual nan tin mester pa ehecuta e trabou.โ
Palabracion haci:
Minister Tjon a palabra cu e sindicatonan cu lo bay reuni structuralmente cu otro, segun cu ta necesario (pa cuminsa un bes pa luna).
Concluyendo e mandatario a bisa cu e reunionnan tabata hopi positivo y a trata e temanan cu ta toca e trahadonan cu e sindicatonan ta representa. Alabes a sigura cu di parti di Ministerio encarga cu Husticia, esakinan lo haya su debido atencion.


text:
Nos invitado den e programa aki ta Sr. Vincent Morris. Un persona hopi konosi na Boneiru pero ta bibando pa basta aña kaba na Colombia. Nos ta kombersa kune tokante su bida, su bida i su aktividadnan na Boneiru.
Produkshon: Fundashon Históriko Kultural Boneriano
Durashon: 54 minüt
Fuhikubo ta presentá: Vincent Morris
Nos invitado den e programa aki ta Sr. Vincent Morris. Un persona hopi konosi na Boneiru pero ta bibando pa basta aña kaba na Colombia. Nos ta kombersa kune tokante su bida, su bida i su aktividadnan na Boneiru.


text:
Kralendijk – Entidat Públiko Boneiru a disidí pa no laga e fiesta di yegada di Sanikolas na Boneiru tuma lugá e aña aki. Na lugá di esei ta bini un programa alternativo digital via kanalnan di televishon lokal i media sosial. For di e aña aki tambe e koló pretu di ‘piet’ ta disparsé for di tur yegada ofisial di den futuro.
Debí na e reglanan aktual pa evitá plamamentu di e vírùs di corona, no ta posibel pa laga e fiesta di yegada di e Hòmber Santu tuma lugá e aña aki. Diputado Nina den Heyer a trese esaki dilanti durante un reunion ku organisadónan di e yegada anual di Sanikolas i e spònser mas grandi di e evento.
Pa hopi aña kaba tin diskushon ta tuma lugá tokante ròl di ‘Zwarte Piet’ durante fiesta di Sanikolas. Esaki tantu na Boneiru komo den Reino. Un parti di nos pueblo ta mira ròl i aparensia di e pitnan ku koló pretu komo ofensivo i rasista. Esaki a bini dilanti durante kòmbersashon ku figuranan klave. Kolegio Ehekutivo ta haña importante pa tene kuenta ku e opinionnan aki. Ta importante pa organisá un fiesta ku grandi i chikí ta eksperensiá komo positivo i seif. Pa e motibu aki Kolegio Ehekutivo ke pa e adaptashonnan i kambionan tuma lugá paso pa paso na Boneiru.
Entrante e aña aki, koló di e pitnan ta bira otro. E pitnan ta haña diferente koló. No ta pèrmití pit ku koló pretu mas durante yegada ofisial di Sanikolas na Boneiru. Ta apliká e adaptashon aki den e programa alternativo tambe di e organisashon ‘We Do Entertainment’ ku ta organisá e yegada. Nan tin un alternativa pa tòg laga nos muchanan di Boneiru gosa di fiesta di Sanikolas. E aña aki, yegada di e Hòmber Santu lo bai ta di forma virtual ku un seri di programa na kanalnan di televishon lokal i riba media sosial. Esaki lo ta un boletin di Sanikolas transformá den un storia pa nos muchanan. Dentro di poko ta anunsiá mas informashon relashoná ku e programanan aki.